Σαν Σήμερα: Τα σημαντικότερα γεγονότα σαν σήμερα 26 Ιανουαρίου\nΤα σημαντικότερα γεγονότα της ημέρας Σαν σήμερα. Τι συνέβη στην Ελλάδα και τον κόσμο σαν σήμερα 26 Ιανουαρίου ? Γεννήσεις και θάνατοι έχουν συμβεί στις 2 Ιανουαρίου τα περασμένα χρόνια.\n1564: Η Σύνοδος του Τρέντο εκδίδει τα συμπεράσματά της θεσπίζοντας τη διάκριση μεταξύ του Ρωμαιοκαθολικισμού και του Προτεσταντισμού.\n1861: Αμερικανικός Εμφύλιος Πόλεμος: η πολιτεία της Λουιζιάνα αποσχίζεται από την Ένωση.\n1885: Στρατεύματα πιστά στον Μαχντί καταλαμβάνουν το Χαρτούμ, σκοτώνοντας τον γενικό κυβερνήτη Τσαρλς Τζορτζ Γκόρντον.\n1926: Ο Τζον Λόγκι Μπερντ επιδεικνύει για πρώτη φορά την τηλεόραση.\n1939: Ισπανικός Εμφύλιος: στρατεύματα πιστά στον εθνικιστή στρατηγό Φρανθίσκο Φράνκο, και με τη βοήθεια της Ιταλίας, καταλαμβάνουν τη Βαρκελώνη.\n1950: Τίθεται σε ισχύ το Σύνταγμα της Ινδίας, με το οποίο εγκαθιδρύεται η δημοκρατία. Η ημέρα αυτή θεωρείται ως Ημέρα της Δημοκρατίας στην Ινδία.\n1962: Εκτοξεύεται το Ρέιντζερ 3 για να μελετήσει τη Σελήνη. Αργότερα, το ρομποτικό διαστημόπλοιο αποκλίνει από την πορεία του και περνάει 35.400 χλμ. μακριά από τη Σελήνη.\n1992: Ο Μπορίς Γιέλτσιν ανακοινώνει ότι η Ρωσία θα σταματήσει τη στόχευση των αμερικανικών πόλεων με πυρηνικά όπλα.\n1994: O πρίγκιπας Κάρολος της Αγγλίας πέφτει θύμα αποτυχημένης δολοφονικής επίθεσης κατά τη διάρκεια επίσκεψης του στο Σίδνεϊ της Αυστραλίας.\n1994: Στις ΗΠΑ ο τραγουδιστής Μάικλ Τζάκσον επιτυγχάνει συμβιβασμό με την καταβολή υπέρογκης αποζημίωσης στην οικογένεια ενός 13χρονου, που τον κατηγόρησε για σεξουαλική παρενόχληση.\n1763: Κάρολος ΙΔ’ Ιωάννης βασιλιάς Σουηδίας και Νορβηγίας, προηγουμένως στρατάρχης της Γαλλίας (με όνομα Ζαν Μπατίστ Ζυλ Μπερναντότ).\n1918: Νικολάε Τσαουσέσκου, Ρουμάνος δικτάτορας\n1921: Ακίο Μορίτα, ιάπωνας επιχειρηματίας, συνιδρυτής της κολοσσιαίας ιαπωνικής εταιρίας ηλεκτρονικών SONY\n1925: Πωλ Νιούμαν, Αμερικανός ηθοποιός και σκηνοθέτης.\n1928: Ροζέ Βαντίμ, Γάλλος δημοσιογράφος, συγγραφέας, ηθοποιός, σεναριογράφος και σκηνοθέτης\n1946: Ζιν Σίσκελ, κριτικός κινηματογράφου.\n1949: Τζόναθαν Κάρολ, Αμερικανός συγγραφέας.\n1953: Άντερς Φογκ Ρασμούσεν, πρωθυπουργός της Δανίας.\n1955: Έντι Βαν Άλεν, Ολλανδός κιθαρίστας, και ιδρυτής του μουσικού σχήματος Βαν Άλεν.\n1963: Ζοζέ Μουρίνιο, Πορτογάλος προπονητής ποδοσφαίρου (Ρεάλ Μαδρίτης).\n1988: Δημήτρης Χονδροκούκης, Έλληνας παγκόσμιος πρωταθλητής του στίβου (2012) στο άλμα εις ύψος.\n1824: Ζαν-Λουί-Τεοντόρ Ζερικώ, γάλλος ζωγράφος\n1891: Νίκολαους Όττο, γερμανός μηχανικός\n1895: Αχιλλέας Παράσχος, ποιητής. (Γεν. 25/9/1838)\n1962: Λάκι Λουτσιάνο, κακοποιός και μέλος της ιταλοαμερικανικής μαφίας, γνωστός για την έντονη εγκληματική του δράση.\n1973: Έντουαρντ Ρόμπινσον, ρουμανικής καταγωγής θεατρικός και κινηματογραφικός ηθοποιός.\n1977: Φιλοποίμην Φίνος, ιδρυτής της «Φίνος Φιλμς»\n1980: Στρατής Τσίρκας, Έλληνας λογοτέχνης.\n1990: Λιούις Μάμφορντ, αμερικανός κοινωνιολόγος και ιστορικός. (Γεν. 19/10/1895)\n1992: Χοσέ Φερέρ, Πορτορικανός σκηνοθέτης και ηθοποιός.\n1993: Ζαν Σοβέ, Καναδή πολιτικός και η πρώτη γυναίκα που έφτασε στο αξίωμα του Γενικού Κυβερνήτη του Καναδά.\n2000: Α. Ε. βαν Βογκτ, Ολλανδός συγγραφέας βιβλίων επιστημονικής φαντασίας.\n2000: Ντον Μπατζ, Σκωτσέζος τενίστας που το περιοδικό Tennis Magazine συγκατέλεξε ανάμεσα στους 20 πιο σημαντικούς του 20ου αιώνα.\n2003: Βαλέρι Μπρούμελ, ρώσος αθλητής του άλματος εις ύψος. (Γεν. 14/4/1942)\nΤα σημαντικότερα γεγονότα που έγιναν σαν σήμερα 25 Ιανουαρίου 2022


Baseus AIR Cushion Waterproof BAG Black - Θηκη (TEL.071790)\nΑρχική > Τηλεπικοινωνίες > Θήκες > BASEUS AIR CUSHION WATERPROOF BAG BLACK\nBaseus AIR CUSHION αδιάβροχη θήκη μεταφοράς, ιδανική για κινητά τηλέφωνα. Είναι κατασκευασμένη από υψηλής ποιότητας υλικό που εξασφαλίζει την ασφάλεια της συσκευής σας και σας δίνει την δυνατότητα να χρησιμοποιείτε το κινητό σας ενώ βρίσκετε στην θήκη. Το κλείστρο παρέχει υψηλή στεγανότητα, καθιστώντας τη θήκη ιδανική για ποδηλασία, πεζοπορία, κατασκήνωση, ή άλλες δραστηριότητες που υπάρχει πιθανότητα να πάρει υγρό η συσκευή. Η συσκευασία περιλαμβάνει λουρί, επιτρέποντας σας να κρεμάτε την θήκη για πιο εύκολη μεταφορα.\nBASEUS AIR CUSHION WATERPROOF BAG BLACK (TEL.071790)\nBASEUS AIR CUSHION WATERPROOF BAG BLACK TEL.071790 TEL.071790 BASEUS BASEUS ΘΗΚΗ Κατηγορία: ΘΗΚΗ •BASEUS στην κατηγορία ΘΗΚΗ Baseus AIR CUSHION αδιάβροχη θήκη μεταφοράς, ιδανική για κινητά τηλέφωνα. Είναι κατασκευασμένη από υψηλής ποιότητας υλικό που εξασφαλίζει την ασφάλεια της συσκευής σας και σας δίνει την δυνατότητα να χρησιμοποιείτε το κινητό σας ενώ βρίσκετε στην θήκη. Το κλείστρο παρέχει υψηλή στεγανότητα, καθιστώντας τη θήκη ιδανική για ποδηλασία, πεζοπορία, κατασκήνωση, ή άλλες δραστηριότητες που υπάρχει πιθανότητα να πάρει υγρό η συσκευή. Η συσκευασία περιλαμβάνει λουρί, επιτρέποντας σας να κρεμάτε την θήκη για πιο εύκολη μεταφορα. • Συμβατότητα: 4.8 - 5.8".• Χρώμα: Μαύρο. BASEUS AIR CUSHION WATERPROOF BAG BLACK


Σε αυτό το post θα προσπαθήσουμε να εξηγήσουμε τα βασικά δεδομένα των γλωσσών του κόσμου, με τον πιο απλό και σύντομο τρόπο. Αλήθειες και ψέματα, κατανόηση λειτουργικών αρχών και κοινές παρανοήσεις, εδώ «βάζουμε τα πράγματα σε μια σειρά»!\nΜια ερώτηση τόσο απλή, είναι όμως τόσο δύσκολο να εξηγηθεί σύντομα και περιεκτικά!\nΗ γλώσσα περιλαμβάνει τόσα πολλά συστατικά στοιχεία!\nΈνας από τους πιθανούς ορισμούς (ούτε τέλειος ούτε μοναδικός) είναι:\nΓλώσσα ονομάζουμε τους ήχους εκείνους που, όταν τοποθετηθούν μαζί, έχουν μια συγκεκριμένη σημασία για ένα ορισμένο σύνολο ατόμων.\nΕντάξει, έχεις δίκιο αν σκέφτεσαι πως δεν είναι τόσο απλό. Στην πραγματικότητα υπάρχουν αρκετά ενδιάμεσα σκαλοπάτια:\nΈστω ότι τοποθετούμε μερικούς ήχους μαζί, και ο συνδυασμός τους αποφασίζουμε ότι φέρει μια δεδομένη σημασία . Αυτή η μεμονωμένη σημασία αποτελεί μια «λέξη». Έτσι, προχωράμε στο επόμενο στάδιο, όπου οι ομιλητές της γλώσσας, έχοντας συμφωνήσει τη σημασία των διάφορων λέξεων, έχουν την ελευθερία να τις τοποθετήσουν μαζί, φτιάχνοντας «προτάσεις». Οι προτάσεις είναι πιο περίπλοκες σημασίες που προκύπτουν.\nΟ λόγος όμως που κρύβεται πίσω από όλη αυτήν τη δημιουργική διαδικασία είναι – ποιος άλλος; - η επικοινωνία. Οι άνθρωποι έχουμε έντονη την ανάγκη να συνυπάρξουμε και έτσι, αναγκαστικά, οδηγούμαστε να επιθυμήσουμε έναν τρόπο, έναν κώδικα επικοινωνίας.\nΠαράλληλα, το μυαλό μας είναι αρκετά ικανό, προσαρμοστικό και προικισμένο με τη δυνατότητα περίπλοκων λογικών συνδέσεων για την κατανόηση του κόσμου γύρω μας. Χάρη σε αυτήν ακριβώς τη δυνατότητα, μπορούμε να κάνουμε πράξη την επιθυμία μας για εις βάθος επικοινωνία. Δημιουργώντας μία γλώσσα.\nΜη νομίσεις πως έγινε ποτέ στην Ιστορία κάποιο συμβούλιο όπου αποφασίστηκε η δημιουργία μιας νέας γλώσσας επικοινωνίας, ψηφίστηκαν οι λέξεις και οι σχετικοί κανόνες χρήσης τους… Για την ακρίβεια, συμβούλια υπήρξαν, και μάλιστα πολυάριθμα, ποτέ όμως για το σχηματισμό γλώσσας! Φύλαξε την περιέργειά σου για αργότερα. Θα αναφερθούμε σε αυτό και πάλι.\nΆρα; Πώς γεννιέται η γλώσσα;\nΗ γλώσσα στην πραγματικότητα φαίνεται να μη γεννιέται… αλλά να μετασχηματίζεται διαρκώς.\nΜα φυσικά, κάποτε, πριν από πολλές χιλιάδες χρόνια, όταν ο άνθρωπος άρχισε να σχηματίζει νου πιο σύνθετο, γέννησε συστήματα επικοινωνίας ξεκινώντας από κραυγές που μετέφεραν πολύ γενικά μηνύματα, όπως : «κίνδυνος!», «τροφή!», «νερό!» κ.ο.κ. Αυτά τα πρώτα μηνύματα, ως ήχοι, δε μπορούμε να είμαστε βέβαιοι αν προέκυψαν με κάποιο λογικό αίτιο. Υπάρχουν διάφορες θεωρίες, που τα συσχετίζουν με γεωγραφικές συνθήκες, με το κλίμα, με απλή τυχαία συγκυρία, με μίμηση ήχων της φύσης και διάφορους άλλους παράγοντες.\nΤο βέβαιο είναι πως για όλους τους ανθρώπους υπήρξε ο κίνδυνος, το θήραμα, η καλλιέργεια, η ανάγκη για νερό, η περιγραφή καιρικών συνθηκών κλπ. Όμως, σε μια περιοχή της νότιας Ασίας μπορεί μια ομάδα ανθρώπων να ονόμαζαν το νερό με τον ήχο «Ρρρασσσς», ενώ σε μια άλλη μακρινή περιοχή, πχ κάπου στην κεντρική Ευρώπη να ονόμαζαν το νερό «Βοοον» (τυχαία παραδείγματα που δεν ανταποκρίνονται στην πραγματικότητα).\nΚαταλήγουμε, λοιπόν, ότι οι ονομασίες των νοημάτων είναι λίγο-πολύ αυθαίρετες. Η σχέση μεταξύ ήχου-λέξης και του μηνύματος που μεταδίδει είναι συμβατική, με άλλα λόγια, καθορισμένη από την εκάστοτε κοινότητα.\nΈκτοτε, και αυτό είναι το πιο μαγικό, οι γλώσσες δε γεννιούνται από το μηδέν, αντιθέτως επηρεάζουν διαρκώς η μία την άλλη, όταν οι ομιλητές τους σχετίζονται μεταξύ τους. Αλλά και καθεμία γλώσσα από μόνη της, πέρα από εξωτερικές επιρροές δεν παραμένει ποτέ σταθερή.\nΜα βέβαια, διότι αλλάζουν οι κοινότητες των ανθρώπων και, κατά συνέπεια, οι ανάγκες επικοινωνίας τους! Η γλώσσα αντικατοπτρίζει την ίδια την κοινωνία, καθώς παράγεται από αυτήν!\nΌσοι μελετάμε τις γλώσσες, γνωρίζουμε καλά πως «Οι μοναδικές γλώσσες που παραμένουν αμετάβλητες είναι οι νεκρές γλώσσες»!\nΤα αρχαία ελληνικά ή τα λατινικά, που ίσως έκανες στο σχολείο, ή ίσως μελετάει το παιδί σου, είναι μερικά παραδείγματα, ωστόσο υπάρχουν πάααρα πολλές νεκρές γλώσσες, ορισμένες πρόγονοι γλωσσών που ακόμα είναι σε χρήση, και άλλες, που ήταν μοναδικές και δε σχετίζονται με καμία ζωντανή γλώσσα.\nΠότε πεθαίνει μία γλώσσα; Όταν κανένας από τους ομιλητές της δε βρίσκεται πια στη ζωή.\nΣτην πορεία της ανθρώπινης Ιστορίας, ένας πολύ μεγάλος αριθμός γλωσσών έχει υποχωρήσει μέχρι αφανισμού. Ένα ηχηρό παράδειγμα αυτού αποτέλεσαν διάφορες γλώσσες περιοχών που κατακτήθηκαν από αποικιοκρατικές δυνάμεις. Σε τέτοιες περιπτώσεις, η γλώσσα του αποικιοκράτη επικρατούσε, ο εντόπιος πληθυσμός μειωνόταν και όταν η τελευταία γενιά ομιλητών έφευγε από τη ζωή, έπαυε και η χρήση της γλώσσας τους. Μάλιστα, υπήρξαν και αρκετές γλώσσες που, όχι μόνο σταμάτησαν να μιλιούνται, αλλά, επειδή δεν είχαν καταγραφεί ποτέ, χάθηκε για πάντα και η γνώση του πώς έμοιαζαν!\nΥπολογίζεται ότι αυτήν τη στιγμή στον πλανήτη μιλιούνται περίπου 6.800 γλώσσες!\nΩ ναι, είναι ένας σεβαστός αριθμός. Έχε όμως υπόψιν σου, ότι η γλώσσα είναι, όπως ήδη τονίσαμε, κάτι τόσο ευμετάβλητο, που δεν υπάρχει καν απόλυτη συμφωνία για το ποια συστήματα επικοινωνίας μπορούν να ονομαστούν γλώσσες και ποιες θεωρούνται διάλεκτοι, ιδιώματα, ιδιόλεκτοι….\nΜα τι είναι όλοι αυτοί οι όροι;;;\nΣτην πραγματικότητα, ακόμα και εντός των περισσότερων σημερινών κρατών, ομιλείται μια πληθώρα γλωσσικών παραλλαγών. Αυτές τις ονομάζουμε διαλέκτους ή ιδιώματα. Αν πάρουμε για παράδειγμα την Ελλάδα, ανά περιοχές υπάρχουν παραλλαγές με μικρότερες ή μεγαλύτερες αποκλίσεις, όπως η κρητική διάλεκτος, το θεσσαλικό ή το ηπειρώτικο ιδίωμα κτλ.\nΣτο σημείο αυτό θέλουμε να αποσαφηνίσουμε κάτι σημαντικό.\nΗ διάλεκτος δεν είναι ένα σύστημα λιγότερο πλήρες ή λιγότερο «σωστό» από μία γλώσσα.\nΑπλούστατα, ένα από τα διαθέσιμα γλωσσικά συστήματα μιας εκτεταμένης περιοχής αναγνωρίστηκε ως γλώσσα, ενώ τα «αδερφάκια» του, ορίστηκαν ως παραλλαγές αυτής της γλώσσας, δηλαδή ως διάλεκτοι. Πολύ συχνά τα κριτήρια είναι είτε ο αριθμός ομιλητών της συγκεκριμένης παραλλαγής, είτε απλά οι ιστορικές – πολιτικές συνθήκες. Συχνά, η γλώσσα της επικρατέστερης ομάδας, εκείνης που ευνοήθηκε για διάφορους λόγους, είναι αυτή η οποία ορίζεται ως επίσημη γλώσσα ενός κράτους. Όπως είναι φυσικό, αυτό συχνά γεννά και συγκρούσεις και αντιζηλίες μεταξύ των υπόλοιπων … «αδερφών».\nΌταν λοιπόν οι διαφορές ανάμεσα σε δυο γλωσσικά συστήματα δεν είναι τόσο μεγάλες ώστε να θεωρηθούν ξεχωριστές γλώσσες, τότε, με κριτήρια ποικίλα, σε μεγάλο βαθμό αυθαίρετα, η μία από τις παραλλαγές ορίζεται ως γλώσσα, ενώ οι υπόλοιπες ως διάλεκτοι.\nΕπιπλέον, σε πολλά κράτη, οι διαφορές από περιοχή είναι τόσο μεγάλες, που η επικοινωνία μεταξύ τους μπορεί να είναι εφικτή μόνο μερικώς!\nΕκεί μιλάμε για διαφορετικές γλώσσες, και όχι διαλέκτους, εντός της εδαφικής επικράτειας μιας χώρας. Τέτοιο είναι το παράδειγμα της καταλανικής και της γαλικιανής γλώσσας στην Ισπανία ή της οξιτανικής γλώσσας στη Γαλλία. Κατατάσσονται από τους επιστήμονες ως ξεχωριστές γλώσσες, που συνυπάρχουν με την ισπανική ή την γαλλική, που είναι οι επικρατούσες – «επίσημες» γλώσσες των δύο κρατών.\nΑυτό είναι ένα θέμα σοβαρό.\nΔεδομένου ότι οι γλώσσες, όπως ήδη εξηγήσαμε, είναι αυθαίρετοι κώδικες επικοινωνίας που έχουν συμφωνήσει μεταξύ τους τα μέλη μιας κοινότητας, και εφόσον αυτοί οι κώδικες μεταβάλλονται δυναμικά απαντώντας στις συνθήκες ζωής των ανθρώπων, γίνεται σαφές ότι όλες οι γλώσσες είναι, πρώτα από καθετί, «χρήσιμες».\nΑν το καλοσκεφτείς, χρήσιμη είναι μια γλώσσα που πετυχαίνει να εκφράσει τις ανάγκες των ανθρώπων που τη μιλούν, κάτι που ούτως ή άλλως συμβαίνει, αφού οι ίδιοι την εξελίσσουν διαρκώς. Ωστόσο, μια γλώσσα που μιλιέται από μια φυλή του Αμαζονίου μάλλον δεν αρκεί για να εκφράσει τις ανάγκες της σύγχρονης κοινότητας στην Αυστρία. Η γλώσσα των αραβικών χωρών μάλλον δεν έχει τα εργαλεία για να εκφράσει τις ανάγκες των Ινουίτ της Αρκτικής. Διότι τέτοιες κοινότητες ανθρώπων έχουν τεράστιες διαφορές γεωγραφικής τοποθέτησης, άρα φυσικού περιβάλλοντος, τρόπου ζωής, διαφέρουν στις ανησυχίες και τους στόχους τους και, εν τέλει, στην οπτική γωνία της ζωής.\nΕνώ, λοιπόν, κάθε γλώσσα είναι απόλυτα κατάλληλη εκεί που μιλιέται, και κάθε φορά που ένα στοιχείο της αποκλίνει, τότε αυτό προσαρμόζεται από τους ομιλητές, ωστόσο σε έναν άλλο τόπο πιθανότατα είναι λιγότερο χρήσιμη ή ανεπαρκής.\nΜε βάση τα παραπάνω, είναι απόλυτα ανεδαφικό να μιλήσουμε για αντικειμενική αξιολόγηση των γλωσσών, καθώς δεν υπάρχουν αντικειμενικά κριτήρια!\nΌσο για το ερώτημα του αν μου αρέσει μια γλώσσα ή όχι…\nΝαι, φυσικά και μπορεί ορισμένοι ήχοι να φαίνονται περισσότερο ή λιγότερο ευχάριστοι στα αυτιά σου. Αυτό οφείλεται σε πληθώρα παραγόντων, από βιολογικούς μέχρι την αισθητική παιδεία και τα γενικότερα ερεθίσματα που έχεις λάβει ως τώρα. Απόφυγε όμως να το συγχέεις με το αν η γλώσσα είναι ανώτερη ή ομορφότερη! Αυτό είναι εσφαλμένη και άδικη αντίληψη.\nΟι γλώσσες του πλανήτη αυτού έχουν μελετηθεί ως έναν βαθμό, η επιστήμη της γλωσσολογίας όμως έχει πολύ ακόμα δρόμο στη μελέτη, κατανόηση και ταξινόμησή τους.\nΜέσα από την πολυετή μελέτη, προκύπτουν ενδιαφέρουσες παρατηρήσεις για τις ομοιότητες και διαφορές των γλωσσών.\nΜε βάση τις ομοιότητές τους, αλλά την ιστορική διαδοχή τους, μπορούμε να ταξινομούμε τις γλώσσες σε ευρύτερες οικογένειες. Όπως ακριβώς και οι άνθρωποι έχουμε κοντινούς, αλλά και μακρινούς συγγενείς, έτσι και οι γλώσσες, επηρεάζοντας ή και γεννώντας η μια την άλλη, σκιαγραφούν ολόκληρα γενεαλογικά δέντρα!\nΗ πιο γνωστή και μελετημένη μέχρι τώρα γλωσσική οικογένεια είναι η λεγόμενη Ινδο-ευρωπαϊκή, που θεωρούμε ότι ξεκίνησε από μία «μητέρα» πρωτο-ινδοευρωπαϊκή γλώσσα, που με τη σειρά της διακλαδίστηκε δημιουργώντας ένα πλήθος γλωσσών που γνωρίζουμε σήμερα. Οι ρομανικές ή λατινογενείς γλώσσες, οι γερμανικές γλώσσες (περιλαμβάνουν την αγγλική), καθώς και η ελληνική (!), αποτελούν όλες παρακλάδι αυτήν της «μαμάς-γλώσσας»! Από την άλλη, σε ξεχωριστή οικογένεια, τη λεγόμενη «σημιτική» ανήκουν η αραβική και οι νεκρές και ζωντανές διάλεκτοί της, ενώ σε άλλη οικογένεια, την «θιβετο-σινική», ανήκουν οι (πολλές) γλώσσες που μιλιούνται στην Κίνα και τις περιοχές των Ιμαλαϊων.\nΑκόμα, κι αυτό αποτελεί πραγματικό μυστήριο, υπάρχουν γλώσσες τόσο διαφορετικές που δε μπορούν να κατανεμηθούν σε καμία οικογένεια! Χαρακτηριστικό παράδειγμα αποτελούν τα βασκικά, που μιλιούνται στο βορρά της Ισπανίας!\nΤα γενεαλογικά δέντρα που έχουν συγκροτηθεί στη μελέτη των γλωσσών είναι συχνά τρομερά πολύπλοκα, αλλά και εκπληκτικά ενδιαφέροντα στην παρατήρηση! Συνολικά έχουν παρατηρηθεί πάνω-κάτω 240 διαφορετικές γλωσσικές οικογένειες.\nΟι διαφορές που υπάρχουν από μια οικογένεια σε άλλη είναι πραγματικά θεμελιώδεις, αλλά και ποικίλες, ευφάνταστες θα μπορούσαμε να πούμε, και, όταν εντοπίστηκαν για πρώτη φορά, προκάλεσαν μεγάλη έκπληξη, κάτι σαν αυτό που ονομάζουμε... "πολιτισμικό σοκ"!\nΟι διαφορές περιλαμβάνουν, εκτός από το προφανές, δηλαδή διαφορετικές ρίζες λέξεων – ήχων που φέρουν σημασία, και μια συχνά εντελώς διαφορετική δομή, και τρόπο σχηματισμού των λέξεων αυτών. Σαν να λέμε, έναν αλλιώτικο τρόπο καταλήξεων που σημαίνουν αν η λέξη είναι ρήμα, κύριο όνομα, επίθετο κλπ. Η διαφορά του τονισμού της φωνής μιας λέξης σε ορισμένες γλώσσες έχει εντελώς άλλο βάρος σημαντικότητας από άλλες. Σε δεύτερο επίπεδο, στη γραφή τους, υπάρχουν επίσης διαφορές: γλώσσες που γράφονται από αριστερά & πάνω προς δεξιά & κάτω, άλλες που γράφονται από δεξιά & πάνω προς αριστερά & κάτω, άλλες που γράφονται από πάνω προς τα κάτω κι έπειτα προς τα αριστερά συνεχίζοντας προς τα κάτω, δημιουργώντας στήλες κ.ο.κ.\nΤέλος, σημαντικότατες αλλαγές παρατηρούνται στη σύνταξη, στη δυνατότητα δηλαδή που μας δίνει κάθε γλώσσα για δημιουργία σύνθετων νοημάτων και προτάσεων. Η ποικιλία λογικής δομής και μορφής έχει έναν πλούτο αστείρευτο!\nΠιστεύεις πως όλες οι γλώσσες έχουν έναν τρόπο να γράφονται;\nΥπάρχουν πολυάριθμες γλώσσες, από πολύ παλιά μέχρι και σήμερα, οι οποίες δεν διαθέτουν γραφή.\nΊσως η πρώτη που θα μπορούσες να σκεφτείς είναι η γλώσσα των Ρομά. Καθαρά προφορική γλώσσα, με παράδοση αιώνων, που διατηρείται κανονικά χωρίς ποτέ να καταγραφεί. Δεν είναι το μοναδικό παράδειγμα προφορικότητας!\nΓια την ακρίβεια, θεωρούμε δεδομένο ότι ο προφορικός λόγος υπερέχει και προηγείται του γραπτού. Γιατί; Διότι ο βασικός στόχος δημιουργίας μιας γλώσσα είναι, όπως είπαμε, να μπορέσουμε να επικοινωνήσουμε. Ο προφορικός λόγος είναι ο αμεσότερος τρόπος να μπορέσουμε να μοιραστούμε τις σκέψεις μας, ενώ ο γραπτός λόγος χρησιμοποιήθηκε σταδιακά και πολύ αργότερα, για αιώνες χειρόγραφος και μετέπειτα έντυπος.\nΈτσι, δημιουργείται ένα δίπολο μεταξύ πολιτισμών με γραφή και προφορικών πολιτισμών. Και οι δύο πλευρές αυτής της κατάταξης διαθέτουν πλεονεκτήματα και μειονεκτήματα. Πολύ συνοπτικά, αναφέρουμε τα βασικότερα αυτών:\nΗ γραφή παρέχει το πλεονέκτημα της πολυσύνθετης θεωρητικής σκέψης, καθώς και της αναθεώρησης της σκέψης. Εφόσον η σκέψη αποτυπώνεται τη στιγμή που παράγεται, σε μετέπειτα χρόνο ο άνθρωπος μπορεί να συλλογιστεί πάνω σε αυτήν και πιθανώς να την ανασκευάσει ή να την εξελίξει.\nΗ γραφή, ωστόσο, είναι μια σκέψη παγιωμένη στο χρόνο, το ίδιο δηλαδή το κείμενο αποτελεί ουσιαστικά μια σκέψη «νεκρή», που έγινε σε παρελθοντικό χρόνο. Κατά κάποιον τρόπο, θα μπορούσαμε να πούμε ότι το κείμενο μας κρατά δέσμιους του παρελθόντος.\nΗ προφορική γλώσσα μας θέτει το πρόβλημα της μνήμης. Πώς μπορούν οι άνθρωποι να θυμούνται ιστορίες, παραδόσεις, λύσεις σε προβλήματα, διδάγματα της ζωής και πολλά άλλα, χωρίς κείμενα για να ανατρέξουν; Ακριβώς λόγω αυτής της αδυναμίας, από πολύ νωρίς ανέπτυξαν εντυπωσιακά συστήματα μνημοτεχνικών, και κατόρθωσαν έτσι να ξεπεράσουν αυτήν την αδυναμία! Τα συστήματα αυτά χρησιμοποιούν την επανάληψη κύκλων (τα ομηρικά έπη έχουν μελετηθεί πολύ σε αυτό το πλαίσιο), καθώς και τη σκέψη σαν αρχιτεκτονική δομή, με θεματικά δωμάτια και λογικές συνδέσεις μεταξύ τους. Την πολυπλοκότητα αυτή δύσκολα μπορεί να τη συλλάβει ένας άνθρωπος που έχει διαμορφώσει τη σκέψη του με βάση τη γραφή!\nΉδη κατανοήσαμε πως οι γλώσσες εξελίσσονται διαρκώς, καθώς οι ομιλητές τους τις μεταπλάθουν και τις αλλοιώνουν, ηθελημένα ή αθέλητα, καθημερινά. Είναι ένας μόνιμα κινούμενος χείμαρρος. Επιπλέον, θα εκπλαγείς αν παρατηρήσεις πόσα από τα λάθη που σου διορθώνει ο καθηγητής σου τα κάνουν ακόμα και οι φυσικοί ομιλητές – αν και πολύ συχνά εκείνοι κάνουν άλλου είδους λάθη από αυτά που κάνει ο μαθητής της ξένης γλώσσας…\nΕπομένως, θα αναρωτιέσαι ίσως, πώς ορίζεται το σωστό και το λάθος σε έναν ζωντανό οργανισμό όπως η γλώσσα;\nΣτις περισσότερες, ίσως, γλώσσες του κόσμου, τουλάχιστον σε όλες όσες περιλαμβάνει ο «δυτικός πολιτισμός», υπάρχουν κάποιες ρυθμιστικές αρχές. Συνήθως είναι κάποιο σώμα επιστημόνων – γλωσσολόγων, οι οποίοι έχουν ως στόχο να δημιουργούν κανόνες χρήσης της γλώσσας. Κάτι σαν «γλωσσική αστυνομία», αν θες!\nΚαθώς λοιπόν συγκροτούν και επανεξετάζουν τους κανόνες, αποφασίζουν ποιές από τις ήδη υπάρχουσες αλλοιώσεις της προφορικής και γραπτής γλώσσας θα συμπεριλάβουν και ποιοές θα αποκλείσουν. Τα κριτήρια είναι πολλά, τόσο επιστημονικά, όσο και πολιτικά. Το βέβαιο είναι πως, όταν μια εναλλακτική χρήση, πχ ένα νέο επίθετο που σχηματίστηκε, ή μια ανορθογραφία, ή ο συνδυασμός δυο λέξεων σε μία, όταν αυτή η χρήση επικρατήσει ήδη σε ένα μεγάλο ποσοστό των ομιλητών της γλώσσας, τότε συνήθως αναγνωρίζεται κάποια στιγμή ως «σωστή χρήση».\nΒλέπεις ότι τα πάντα καθορίζονται από την πραγματική, ρεαλιστική διάσταση της γλώσσας από τους ομιλητές της.\nΌταν, λοιπόν, κάνεις ένα λάθος καθώς μελετάς μια νέα γλώσσα, σημαίνει πως χρησιμοποίησες ένα συστατικό αυτής της γλώσσας με τρόπο που δε θα έκανε ένας φυσικός ομιλητής, με τρόπο που ενδεχομένως δε θα έβγαζε νόημα ή θα ακουγόταν «ξένος» στα αυτιά του.\nΣτην πράξη η διαδικασία είναι η εξής: Μαθαίνουμε σταδιακά έναν αριθμό λέξεων (δηλαδή ήχων που φέρουν συγκεκριμένη σημασία), ο οποίος αυξάνεται διαρκώς. Παράλληλα, μαθαίνουμε λίγο – λίγο να δημιουργούμε συνδυασμούς αυτών των λέξεων σε ευρύτερα σύνολα – προτάσεις, που να βγάζουν νόημα. Μαθαίνουμε δηλαδή να δομούμε τις λέξεις με τον τρόπο που εφαρμόζουν και οι φυσικοί ομιλητές της γλώσσας. Αυτό είναι η μελέτη της Γραμματικής. Και τα δύο αυτά παράλληλα παρακλάδια γνώσης επεκτείνονται ταυτόχρονα, μέχρι να φτάσουμε σε έκφραση όλο και πιο περίπλοκων νοημάτων και με μεγαλύτερη ακρίβεια.\nΥπάρχουν διάφορες προσεγγίσεις στην εκμάθηση μιας νέας γλώσσας. Κάποιες προτείνουν την εκμάθηση κανόνων γραμματικής και έπειτα την εφαρμογή τους. Κάποιες άλλες ευνοούν περισσότερο την άμεση εφαρμογή προτάσεων και έκφραση, με στόχο την εμπειρική εκμάθηση κανόνων στην πράξη. Κάποιες μέθοδοι δίνουν μεγαλύτερη έμφαση στην προφορική επικοινωνία, ενώ άλλες στη γραπτή, κ.ο.κ.\nΣε κάθε άνθρωπο και σε κάθε μαθητή μπορεί να ταιριάζει περισσότερο μία από τις υπάρχουσες προσεγγίσεις ή ένας συνδυασμός αυτών, ανάλογα με τον τρόπο που τον διευκολύνει να μαθαίνει, αλλά και τους στόχους που έχει στην πορεία της μάθησης.\nΤο θυμάσαι ότι οι γλώσσες διακρίνονται σε ομάδες που ονομάζουμε οικογένειες, ανάλογα με τα κοινά τους στοιχεία;\nΑυτό είναι που καθορίζει κυρίως την ευκολία ή δυσκολία στην προσέγγιση μιας νέας γλώσσας.\nΕάν, δηλαδή, είσαι φυσικός ομιλητής μιας γλώσσας ρομανικής, πχ της ιταλικής, θα σου είναι αρκετά πιο δύσκολο –λόγω διαφορετικότητας- να πλησιάσεις μια γλώσσα ουραλοαλταϊκή, πχ την τουρκμενική. Αντίστοιχα, ένας Έλληνας θα διαπιστώσει μεγαλύτερες δομικές διαφορές από τη μητρική του γλώσσα μελετώντας κινεζικά, από όσες διαφορές θα βρει μελετώντας γερμανικά. Διότι τα κινεζικά ανήκουν σε μια εντελώς διαφορετική γλωσσική οικογένεια, έχουν, συνεπώς, άλλου είδους οργάνωση και εσωτερική δομή.\nΩστόσο, το να βάλω το μυαλό μου στο μονοπάτι εκμάθησης μιας δομικά διαφορετικής γλώσσας από τη δική μου, παρά τις προκλήσεις που υπάρχουν, ή μάλλον ακριβώς χάρη σε αυτές τις προκλήσεις, θα μου χαρίσει πολλαπλούς τρόπους σκέψης, θα με διευρύνει πνευματικά και θα μου ανοίξει ολότελα νέους κόσμους!\nΕν κατακλείδει, η μελέτη των γλωσσών του κόσμου, όποιες κι αν είναι αυτές, είναι μια πορεία συναρπαστική σε κάθε της φάση και σκαλοπάτι, ένας δρόμος ανακάλυψης και πλούτου που κάνω δώρο στον εαυτό μου!


ΟΛΥΜΠΙΑΚΟΣ: 15 Φεβ 2015\nΣύμφωνα με ανθρώπους του Ολυμπιακού κατά τη διάρκεια της προθέρμανσης ο Χιμένες έκανε άσεμνη χειρονομία σε οπαδό του Ολυμπιακού που από την κερκίδα κάτι του είπε στα ισπανικά ενώ θεωρούν πως ο Ισπανός έπρεπε να είχε αποβληθεί στο φινάλε του 2ου σετ.\nΕπίσης υπάρχει δυσαρέσκεια από τους δύο διαιτητές για σφυρίγματα στο 2ο και στο 5ο σετ σετ τα οποία ήταν καθοριστικά σε βάρος των ερυθρόλευκων.\nΔεν είναι τυχαίο το γεγονός ότι ο Περέιρα έχει βάλει ουσιαστικά σε μια διαδικασία... ροτέισον τον Φορτούνη με τον "εγκέφαλο" του Ολυμπιακού στον αγωνιστικό χώρο, Τσόρι Ντομίνγκεζ, κάτι που δείχνει και στην πράξη πως ο Πορτογάλος τεχνικός εκτιμά ότι ο Έλληνας μέσος έχει ποιότητα και ικανότητα να καθοδηγήσει την μεσαία γραμμή των ερυθρόλευκων.\nΚάτι παρόμοιο συμβαίνει και με τον Ντουρμάζ, ο οποίος έχει ανεβάσει τα λεπτά συμμετοχής του αλλά και την προσφορά του στον αγωνιστικό χώρο, σε επίπεδο αριθμών και όχι μόνο. Μένει να βρει μεγαλύτερη σταθερότητα, προκειμένου να διεκδικήσει μια πιο... μόνιμη παρουσία του στην ενδεκάδα.\nΗ ικανοποίηση που έφεραν στον Περέιρα οι δύο συγκεκριμένοι παίκτες, αποτυπώνεται ιδανικά στον τρόπο με τον οποίο πανηγύρισε ο προπονητής του Ολυμπιακού τα γκολ που σημείωσαν κόντρα στον Εργοτέλη. Έντονα, με σφιγμένες γροθιές και την αίσθηση της... δικαίωσης που νιώθει ένας άνθρωπος του πάγκου.\nΣτο κείμενο για την βαριά ήττα από τον Ατρόμητο στην ιστοσελίδα της ΠΑΕ ΠΑΟΚ, γίνεται μεγάλη αναφορά στην κόκκινη του Αθανασιάδη και κατ' επέκταση στη διαιτησία...\nΔεν άντεξε με δέκα\nΜια ακόμη εκτός έδρας ήττα γνώρισε ο ΠΑΟΚ, που ηττήθηκε με 4-0 από τον Ατρόμητο. Το μεγάλο σκορ δεν αντικατοπτρίζει την διαφορά των δυο ομάδων στο 11 εναντίον 11, όμως μετά την αποβολή του Αθανασιάδη με δεύτερη κίτρινη κάρτα (την πρώτη δεν κατάλαβε κανείς πως τη δέχτηκε από τον Αρετόπουλο) το ματς πήρε άλλη τροπή.\nΣτο πρώτο ημίχρονο ο ΠΑΟΚ είχε την κατοχή και τις ευκαιρίες, είχε αρκετές τελικές προσπάθειες, όμως βρέθηκε ανέλπιστα πίσω στο σκορ στην πρώτη ουσιαστική ευκαιρία του αντιπάλου. Στη συνέχεια ήρθε η αποβολή του Κλάους και τα πράγματα δυσκόλεψαν εξαιρετικά.\nΕνός κακού μύρια έπονται και με την έναρξη της επανάληψης ο ΠΑΟΚ δέχτηκε δεύτερο γκολ και κάπου εκεί ότι ακολούθησε ήταν φυσιολογικό. Ο Ατρόμητος περίμενε και απλά εκμεταλλεύτηκε τα ρίσκα του αντιπάλου του, που με αριθμητικό μειονέκτημα έπρεπε να ψάξει το γκολ, αφήνοντας κενά στην άμυνά του.\nΟ Ολυμπιακός κέρδισε τον Παναθηναϊκό στο Κορωπί με γκολ του Καμπετσή.\n«Διπλό» στην έδρα του Παναθηναϊκού, στο Κορωπί, πέτυχε η Κ-16 του Ολυμπιακού, το μεσημέρι της Κυριακής. Η ομάδα του Γιώργου Παπακωστούλη κέρδισε με 1-0 τον Παναθηναϊκό χάνοντας ευκαιρίες για να πετύχει και περισσότερα γκολ. Το μοναδικό τέρμα της συνάντησης πέτυχε ο Αργύρης Καμπετσής.\nΓια τον Ολυμπιακό ξεκίνησαν οι: Αγγελόπουλος, Αμπάρα, Μανωλάκης, Παπαδογιωργάκης, Γιανναράκης, Τουλγερίδης, Ασημάκης, Τσιπιρτίμης, Καμπετσής, Γκλεγκλές, Ξενιτίδης. Ως αναπληρωματικοί αγωνίστηκαν οι: Τσιμπούκας, Φλέγκας, Κωστανάσιος, Τσιντώνης, Νικούλης, Βαλοτάσιος, Αγγελόπουλος Α., Παπαχρόνης.\nΤην κόκκινη κάρτα είδε ο Αθανασιάδης στο 42ο λεπτό της αναμέτρησης του ΠΑΟΚ με τον Ατρόμητο.\nΟ διεθνής επιθετικός του ΠΑΟΚ πάτησε τον Πίτου Γκαρσία και αντίκρισε την δεύτερη κίτρινη κάρτα από τον διαιτητή Αρετόπουλο, αφήνοντας την ομάδα του με δέκα παίκτες, ενώ ήταν ήδη 1-0 υπέρ των γηπεδούχων το σκορ.\nΣτη δεύτερη διαδοχική της ήττα σε διάστημα τριών ημερών υποχρεώθηκε η Αναντολού Εφές.\nΗ εκ των αντιπάλων του Ολυμπιακού στη φάση του Top-16 της Ευρωλίγκας λύγισε εκτός έδρας από την Κορσίγιακα με 92-84 και έχασε πολύτιμο έδαφος όσον αφορά το... κυνήγι του φετινού τίτλου.\nΜετά από αυτό το αποτέλεσμα η Φενέρ βρέθηκε μόνη της στην κορυφή του τουρκικού πρωταθλήματος.\nΜε τον Στράτο Περπέρογλου να μην αγωνίζεται η ομάδα του Ντούσαν Ίβκοβιτς ήταν ανταγωνιστική για τρία δεκάλεπτα, ωστόσο, οι γηπεδούχοι είχαν περισσότερες λύσεις στα τελευταία καθοριστικά λεπτά, που τους επέτρεψαν να φτάσουν στη νίκη.\nΤα δεκάλεπτα: 20-13, 41-39, 63-62, 92-84\nΚι όμως, στο ματς με τον Ατρόμητο έκανε ...ρεκόρ ο ΠΑΟΚ!\nΗ ήττα με 4-0 από τους Περιστεριώτες ήταν η πιο βαριά στην ιστορία του στην έδρα του Ατρόμητου, ενώ και το 4-0 ήταν το πιο βαρύ σκορ για φέτος.\nΤέσσερα είχε «φάει» και στην Ξάνθη, όμως το τελικό σκορ ήταν 4-2, ενώ στα Γιάννινα είχε χάσει ο ΠΑΟΚ με 3-0 και στον ΟΦΗ με 3-1...\nΟ Γιώργος Μπαρτζώκας έχει δημιουργήσει πολύ καλό όνομα στο εξωτερικό, λόγω της κατάκτησης της Ευρωλίγκας με τον Ολυμπιακό το 2013 και του εντυπωσιακού μπάσκετ που έπαιξαν οι ερυθρόλευκοι στο φάιναλ φορ του Λονδίνου! Εξαιρετική βάση των δεδομένων ήταν και η περσινή πορεία, όταν οι ερυθρόλευκοι “έπεσαν μαχόμενοι” στο τελευταίο ματς της Best Of 5 σειράς με τη Ρεάλ.\nΤο όνομά του έχει ακουστεί για τη Ρεάλ, όταν… έτριζε η καρέκλα του Πάμπλο Λάσο και ήταν βασικός υποψήφιος για να διαδεχτεί τον Βέλιμιρ Περάσοβιτς στον πάγκο της Βαλένθια, όπως είχαμε αναφέρει τότε. Τελικά η διοίκηση αποφάσισε να πάει ως το τέλος της σεζόν με τον άμεσο συνεργάτη που είχε ο Κροάτης στις “νυχτερίδες”.\nΤο τι συμβαίνει σήμερα, παρουσιάζει σε δημοσίευμά του το "eurohoops.net", το οποίο και αναφέρει...\nΟι οπαδοί της Μπεσίκτας έχουν απογοητευτεί από την πορεία της ομάδας, η διοίκηση αναζητεί νέο τεχνικό και από την στιγμή που κυκλοφόρησε το όνομα του Έλληνα προπονητή, στις τάξεις του κόσμου του κλαμπ υπάρχει παροξυσμός!\nΟι φαν της Μπεσίκτας έχουν δημιουργήσει στο Twitter το Hastag #Bartzokastobesiktas, εκεί μπορεί κανείς να δει πόσο θέλουν τον πρώην προπονητή του Ολυμπιακού στην ομάδα τους και είναι εντυπωσιακός ο... πόθος τους για τον μοναδικό Έλληνα τεχνικό που έχει κατακτήσει την Ευρωλίγκα!\nΟ Αχμέτ Καντεμίρ απολύθηκε το Σάββατο μετά τον αποκλεισμό στο Eurocup και είχε χάσει 6 συνεχόμενα παιχνίδια στην TBL. Ο Γιώργος Μπαρτζώκας σύμφωνα με το ρεπορτάζ που έρχεται από την Πόλη, έχει πέσει ως όνομα στο τραπέζι, αλλά το θέμα είναι πως αυτή την στιγμή δεν έχει μεγάλο μπάτζετ να διαθέσει η Μπεσίκτας, ούτε για προπονητή, ούτε για προσθήκες. Γίνονται, όμως, συζητήσεις με ένα μεγάλο χορηγό κι αν επιτευχθεί συμφωνία, όλα μπορούν να αλλάξουν.\nΤο ακόμα πιο φοβερό που καταδεικνύει την σπανιότητα του γεγονότος, είναι ότι η Μπεσίκτας, ένας από τους μεγαλύτερους συλλόγους στην Τουρκία με πάρα πολύ κόσμο, ποτέ στην ιστορία της ως τώρα δεν είχε μη Τούρκο προπονητή στον πάγκο της!\nΤο σίγουρο είναι πως, σύμφωνα πάντα με το δημοσίευμα, ο κόσμος έχει “τρελαθεί” με την προοπτική Μπαρτζώκα και τον θέλει εδώ και τώρα!\nΉττα χωρίς... διαιτητικά αίτια δεν υπάρχει για τον ΠΑΟΚ, τι κι αν χάνει με 4-0 για... πλάκα!\nΕίναι η τελευταία φορά που θ'ασχοληθούμε με τα ασπρόμαυρα ΜΜΕ, αφού οι μέχρι πρότινος διεκδικητές του τίτλου είναι πλέον στο -11, άρα δεν υπάρχει και λόγος ν'ασχοληθούμε ξανά μαζί τους...\nΑς δούμε τι έγραψαν λοιπόν για τον διασυρμό στο Περιστέρι από τον Ατρόμητο με 4-0...\nolapaok.gr : Γκρεμοτσακίζεται...\nΟ ΠΑΟΚ ξεφτιλίστηκε στο Περιστέρι, όπου ηττήθηκε με 4-0 από τον Ατρόμητο και εκπέμπει SOS. Αρετόπουλος, κακή άμυνα, τα νεύρα του Κλάους και οι εμμονές του Αναστασιάδη έφεραν τη νέα αποτυχία\nΑκόμη μία μαύρη σελίδα γράφτηκε απόψε στην ιστορία του ΠΑΟΚ. Ο "Δικέφαλος" ηττήθηκε με 4-0 στο Περιστέρι από τον Ατρόμητο και ο κατήφορος που έχει πάρει συνεχίζεται. Η τραγική άμυνά του, τα κολλήματα του Αναστασιάδη με τον καταρτισμό της ενδεκάδας, τα αδικαιολόγητα νεύρα του Στέφανου Αθανασιάδη έφεραν ακόμη ένα μεγάλο εκτός έδρας στραπάτσο.\nΟ ΠΑΟΚ βρίσκεται σε τρομερά δύσκολη θέση και εκπέμπει SOS σε μία φάση της σεζόν που με την εικόνα που έχει η ομάδα του Αναστασιάδη κινδυνεύει να χάσει τα πάντα...\npaok24.com : Άλλη μία συντριβή\nΟ Ατρόμητος διέσυρε τον ΠΑΟΚ με 4-0\nΚατέρρευσε με δέκα παίκτες ο ΠΑΟΚ…\nΠαρά το καλό του ξεκίνημα, παρά το ότι προσπάθησε στο πρώτο ημίχρονο να παίξει και κατάφερε να κυριαρχήσει, ένα γκολ στο τέλος του ημιχρόνου και η αποβολή του Αθανασιάδη, οδήγησαν τον ΠΑΟΚ σε ήττα διασυρμό και από τον Ατρόμητο.\nΜετά την Ξάνθη, τον ΠΑΣ Γιάννινα, τον ΟΦΗ ήρθε και ο Ατρόμητος του Νιόπλια να κερδίσει τον ΠΑΟΚ με μεγάλο σκορ σε εκτός έδρας παιχνίδι.\nΤα νούμερα του αγώνα λένε: Τελικές 10-12 (από εφτά εντός εστίας). Κατοχή 48-52. Κόρνερ 1-8. Όλα υπέρ του ΠΑΟΚ, που έκανε και περισσότερα φάουλ. Και όμως… Αυτό το παιχνίδι έληξε 4-0, αφού όπως όλοι οι αντίπαλοι, έτσι και ο Ατρόμητος βρήκε τον ΠΑΟΚ (μετά το 1-0) ανοργάνωτο μεσοαμυντικά και με διαδοχικές κόντρα-επιθέσεις διαμόρφωσαν αυτό το ντροπιαστικό σκορ.\nΟ ΠΑΟΚ έσπασε το αήττητο του Ολυμπιακού, επιβλήθηκε με 2-3 σετ στο κλειστό του Ρέντη και τον έπιασε στην κορυφή της βαθμολογίας.\nΤο αήττητο σερί των ερυθρόλευκων στο ελληνικό πρωτάθλημα σταμάτησε μετά από 15 αγώνες. Ο ΠΑΟΚ παίζοντας κατά διαστήματα πολύ καλό βόλεϊ επιβλήθηκε επί των παικτών του Καζάζη στο κλειστό του Ρέντη.\nΜετά από αυτή την εξέλιξη οι δύο ομάδες έχουν απόλυτη ισοβαθμία στην κορυφή της βαθμολογίας. Ίδιο συντελεστή σετ και οι δύο επικράτησαν με 2-3 σετ, αλλά και ίδιο συντελεστή πόντων 228 - 228.\nΟ Ολυμπιακός, όπως και στο πρώτο παιχνίδι στη Θεσσαλονίκη, δεν ξεκίνησε καλά στο πρώτο σετ και ο ΠΑΟΚ το πήρε σχετικά εύκολα. Στο δεύτερο, οι ερυθρόλευκοι σοβαρεύτηκαν, προηγήθηκαν 24-22, αλλά με... παιδικά λάθη κατάφεραν να το χάσουν και αυτό.\nΗ είσοδος του Κοκκινάκη έφερε τα πάνω κάτω και με δεδομένο ότι ο Κλαρκ και ο Ντιάτσκοφ δεν βρέθηκαν σε καλή βραδιά, πήρε την ομάδα στις πλάτες του.\nΟ Ολυμπιακός επέστρεψε, ισοφάρισε σε 2-2 σετ, αλλά στο συγκλονιστικό 5ο σετ... δεν στάθηκε τυχερός.\nΤο παιχνίδι πήγαινε πόντο-πόντο, αλλά στο φινάλε ο ΠΑΟΚ με κορυφαίο τον Γκόμεζ, πήρε το ταϊ μπρέικ και παιχνίδι.\nΠλέον όλα θα κριθούν στα πλέι οφ...\nΤα σετ: 22-25, 24-26, 26-24, 25-20, 25-27\nΣτο ντεμπούτο του Νιόπλια στον πάγκο του ο Ατρόμητος διέλυσε με σκορ 4-0 έντεκα παίκτες που φορούσαν τις... φανέλες του ΠΑΟΚ. Η βαρύτερη φετινή ήττα για τους Θεσσαλονικείς που… ήθελαν και πρωτάθλημα!\nΦαίνεται πως ο Νίκος Νιόπλιας είχε... μαγικό ραβδάκι αφού στο ντεμπούτο του οδήγησε την ομάδα του Περιστερίου στο επιβλητικό 4-0 επί του ΠΑΟΚ!\nΤραγική εμφάνιση από την ομάδα της Θεσσαλονίκης που διαλύθηκε μετά την αποβολή του Αθανασιάδη. Απελπιστικοί οι παίκτες του Αναστασιάδη έμειναν για τέταρτο διαδοχικό ματς χωρίς νίκη στο πρωτάθλημα και... αποχαιρετούν οριστικά τον τίτλο.\nΟ Ατρόμητος πήρε τη νίκη επί του ΠΑΟΚ με 4-0 χάρη σε γκολ των Δημούτσου (39'), Ούμπιντες (51'), Κατσουράνη (72'), Ναπολεόνι (77'), ενώ είχε και δοκάρι με τον Ιταλό.\nΔείτε τα στιγμιότυπα του αγώνα Ατρόμητος - ΠΑΟΚ από την κάμερα της Nova, ΕΔΩ\n«Ίδρωσε»... η Φενερμπαχτσέ/Ούλκερ μέχρι να καταφέρει να λυγίσει εκτός έδρας την αντίσταση της Τόφας Μπούρσα με 77-86.\nΟι γηπεδούχοι αποδείχθηκαν... σκληρό καρύδι για τη αντίπαλο του Ολυμπιακού στη φάση του Top-16 της Ευρωλίγκας, αφού στο 37’ το σκορ ήταν στο 74-76. Η Φενέρ όμως... απάντησε με έξι συνεχόμενους πόντους και τελικά κατάφερε να πάρει τη νίκη.\nΚορυφαίος σε απόδοση για την Φενέρ ο Γκάουντλοκ, ο οποίος με ...φόρα από την εξαιρετική παρουσία κόντρα στην Αναντολού Εφές, πέτυχε 18 πολύτιμους πόντους.\nΤα δεκάλεπτα: 20-14, 36-40, 56-59, 77-86\nΧατ-τρικ από τον Αντώνη Φλώκο στο Κορωπί.\nΝίκη με σκορ (6-2) επί του Παναθηναϊκού πέτυχε η Κ-11 του Ολυμπιακού το απόγευμα της Κυριακής, στο Κορωπί. Η ομάδα του Τάσου Κυριακόπουλου δεν σταματούσε να σκοράρει παίζοντας ωραίο ποδόσφαιρο από την αρχή έως το φινάλε. Τρία γκολ πέτυχε ο Αντώνης Φλώκος ενώ από ένα σημείωσαν οι Αλέξης, Γιαννόπουλος, Σταυρόπουλος.\nΓια τον Ολυμπιακό αγωνίστηκαν οι: Σκαρτσιάρης, Αδαμόπουλος, Τσομπάνης, Κορφιάτης, Φλώκος, Σταυρόπουλος, Αλέξης, Λίτσο, Τσιάβος, Αρβανιτάκης, Κούτσι, Γκίνι, Γιαλεδάκης, Γιαννόπουλος, Ράμμος, Αναστόπουλος.\nΧαρούμενος για την επιστροφή του στις αγωνιστικές υποχρεώσεις του Ολυμπιακού μετά τον τραυματισμό του είναι ο Χόρχε Μπενίτες.\nΟ διεθνής Παραγουανός επιθετικός, ο οποίος πέρασε αλλαγή στη θέση του Τσόρι Ντομίνγκεζ στο νικηφόρο 3-0 των ερυθρόλευκων απέναντι στον Εργοτέλη έκανε αισθητή την παρουσία του, χωρίς πάντως να καταφέρει να συνδεθεί με τα αντίπαλα δίχτυα.\nΟ νεαρός επιθετικός του Θρύλου είχε κάθε λόγο να αισθάνεται ευτυχής και αυτό φρόντισε να το... μοιραστεί με τους φίλους και θαυμαστές του.\nΟ Μπενίτες ανέβασε στον προσωπικό του λογαριασμό στο instagram σχόλιο αναφορικά με την επιστροφή του στην δράση γράφοντας:\n«Επιστρέφοντας για λίγο».\nΜε τον Ατρόμητο στο Περιστέρι παίζει ο ΠΑΟΚ αυτή την ώρα και είναι πίσω στο σκορ με 2-0, από τέρματα του Δημούτσου (39') και Ούμπιντες (51').\nΝα σημειωθεί ότι στο 42' αποβλήθηκε με δεύτερη κίτρινη κάρτα ο Αθανασιάδης για τον ΠΑΟΚ.\nΈτσι, όπως όλα δείχνουν ο ΠΑΟΚ θα βρεθεί στο -11 από τον Ολυμπιακό και πλέον θα παλέψει με τον Παναθηναϊκό για την δεύτερη θέση, ή με τον Παναιτωλικό για την τρίτη, αφού ήδη ο αγώνας πλησιάζει στο 70'.\nΑναμένουμε με μεγάλη λαχτάρα στο τέλος του αγώνα να μάθουμε τι έφταιξε σήμερα. Ο διαιτητής; Το σύστημα; Η ατυχία; O... Aναστασιάδης;\nΣτην ανωτερότητα του Ολυμπιακού στάθηκε μετά την ήττα του Κολοσσού Ρόδου ο Άρης Λυκογιάννης, ο οποίος έμεινε ικανοποιημένος από το δεύτερο ημίχρονο της ομάδας του.\nΤο κακό ξεκίνημα του Κολοσσού έκανε πιο… εύκολο το παιχνίδι για τον Ολυμπιακό, όπως δήλωσε ο προπονητής των Ροδιτών μετά την ήττα της ομάδας του από τους ερυθρόλευκους.\n«Ήταν το δεύτερο συνεχόμενο παιχνίδι που είχαμε να παίξουμε με τις δύο καλύτερες ομάδες του πρωταθλήματος. Γνωρίζαμε και σε αυτό το παιχνίδι πως η πίεση, ειδικά στο αμυντικό κομμάτι, θα ήταν τεράστια για εμάς. Δεν ξεκινήσαμε καλά, δεν είχαμε υπομονή, δεν σπάσαμε τις παγίδες του Ολυμπιακού. Ο Ολυμπιακός έπαιξε σε πολύ υψηλά στάνταρ αμυντικά, είχαν διαβάσει εξαιρετικά το παιχνίδι και γνώριζαν ανά πάσα στιγμή τι έπρεπε να κάνουν. Στο δεύτερο ημίχρονο προσεγγίσαμε καλύτερα το παιχνίδι, νικήσαμε στο τρίτο δεκάλεπτο και θεωρώ πως παίξαμε καλύτερα γενικά στο δεύτερο ημίχρονο. Τώρα έχουμε πολύ δύσκολα παιχνίδια μπροστά μας, παίζουμε εκτός έδρας με ομάδες που παλεύουν για την παραμονή και εντός έδρας με ομάδες που κυνηγάνε το καλύτερο δυνατό πλασάρισμα στα πλέι οφ. Εύχομαι στον Ολυμπιακό και τον κόουτς καλή συνέχεια».\nΗ Κέρκυρα με μια ακόμα πειστική εμφάνιση στο γήπεδό της πανηγύρισε σημαντικό «τρίποντο» με 2-0 κόντρα στην Καλλονή.\nΗ αποβολή του Αντέτζο στο 33’ ήταν η έβδομη την ομάδα της Μυτιλήνης για φέτος, όμως σε αντίθεση με άλλες περιπτώσεις της... στοίχισε ακριβά.\nΟ Καϊκούτ με πέναλτι που κέρδισε ο ίδιος, σκόρερ του πρώτου τέρματος της Κέρκυρας, η οποία συνεχίζει το αήττητο σερί στην έδρα της για όγδοη αγωνιστική. Ο Ντιόγκο στο 76' διπλασίασε τα τέρματα και «κλείδωσε» το σπουδαίο τρίποντο για την ομάδα του, που προσπέρασε την Καλλονή στη δέκατη θέση.\nΔείτε τα στιγμιότυπα του αγώνα Κέρκυρας - Καλλονής για την 24η αγωνιστική της Σούπερ Λιγκ, από την κάμερα της Νova, ΕΔΩ\nΤην ικανοποίησή του για το αγωνιστικό πρόσωπο που παρουσίασε ο Ολυμπιακός κόντρα στον Κολοσσό Ρόδου, εξέφρασε ο Τρεμέλ Ντάρντεν.\n«Κάναμε ένα καλό παιχνίδι σε ένα δύσκολο εκτός έδρας παιχνίδι για εμάς. Είμαι χαρούμενος που καταφέραμε να φύγουμε με τη νίκη», είπε χαρακτηριστικά ο Αμερικανός του Θρύλου.\nΜπορεί να μην ήταν καλή και ο Λεβαδειακός να την... στρίμωξε, όμως η Βέροια βρήκε τον τρόπο να αποδράσει! Με δύο γκολ κόντρα στην ροή στο φινάλε του ματς, η ομάδα της Ημαθίας πήρε το τρίποντο, 2-0.\nΠαρόλο που οι Βοιωτοί φαίνονταν να είναι πιο... κοντά στο «τρίποντο», η Βέροια πέτυχε τον απόλυτο αιφνιδιασμό και με δύο γκολ στο φινάλε από τους Μαραγκό και Καλτσά πέτυχε την 9η νίκη της στο πρωτάθλημα.\nΜοιραίος για τους γηπεδούχους, ο Βαγγέλης Μάντζιος, που δεν μπόρεσε να νικήσει τον εξαιρετικό Τζινάρ. Ακυρώθηκε σωστά γκολ του Μάντζιου ως οφσάιντ στο 75’.\nΔείτε τα γκολ και τις καλύτερες φάσεις του αγώνα της Λιβαδειάς, για την 24η αγωνιστική της Σούπερ Λιγκ, από την κάμερα της Νova, ΕΔΩ\nΤο εξαιρετικό αγωνιστικό πρόσωπο, το οποίο παρουσίασε ο Ολυμπιακός και στο «Βενετόκλειο» κόντρα στον Κολοσσό ήταν το μεγαλύτερο κέρδος σύμφωνα με τον Βασίλη Καββαδά.\nΟ διεθνής σέντερ των ερυθρόλευκων αμέσως μετά την λήξη της αναμέτρησης της Ρόδου είχε κάθε λόγο να αισθάνεται χαρούμενος:\n«Ήταν ένα ιδιαίτερο παιχνίδι. Λείπουμε από την Αθήνα πέντε μέρες. Παίξαμε στη Ρωσία κόντρα στη Νίζνι δείξαμε τον καλό μας εαυτό και κερδίσαμε. Εμείς ήρθαμε στη Ρόδο να παίξουμε να κερδίσουμε να δείξουμε τον καλό μας εαυτό. Κοιτάμε πάντα μπροστά και συγκεκριμένα το επόμενο παιχνίδι με την ΑΕΚ την ερχόμενη Πέμπτη».\nΗ Μάλαγα πέρασε με 72-76 από την έδρα της Λαγκούν Άρο και παραμένει πρώτη στην ACB!\nΗ Μάλαγα συνεχίζει... απτόητη την εντυπωσιακή της πορεία στην ACB. Για την 21η αγωνιστική πέρασε από την έδρα της Λαγκούν Άρο και παραμένει μόνη πρώτη με 18 νίκες.\nΗ Ουνικάχα Μάλαγα για τρία δεκάλεπτα έβλεπε την Λαγκούν Άρο να έχει το προβάδισμα στο σκορ, ωστόσο με την έναρξη της τελευταίας περιόδου και χάρη σε ένα σερί 0-8 με πρωταγωνιστή τον Κώστα Βασιλειάδη κατάφερε να αλλάξει την κατάσταση και να πάρει τελικά τη νίκη.\nΟ Βλάντιμιρ Γκολούμποβιτς και ο Ράιαν Τούλσον με 16 και 15 πόντους αντίστοιχα ήταν οι κορυφαίοι των πρωτοπόρων, ενώ πολύ σημαντική βοήθεια πρόσφερε στην επόμενη αντίπαλο του Ολυμπιακού στο Top 16 ο Κώστας Βασιλειάδης που είχε 10 πόντους (2/4 δίποντα, 2/6 τρίποντα), 1 ριμπάουντ, 1 ασίστ και 2 κλεψίματα σε 18:53.\nΤα δεκάλεπτα: 15-18, 38-34, 50-49, 72-76\nΟυνικάχα (Πλάθα): Γκάμπριελ (0/1δ, 1ρ.), Μάρκοβιτς (0/1δ., 0/2τρ., 2ασ., 3λ.), Βασιλειάδης 10 (2/4δ., 2/6τρ., 1ρ., 2κλ., 1ασ.), Τούλσον 15 (2/3δ., 0/3τρ., 11/12β., 1ρ., 2ασ.), Τόμας 4 (2/6δ., 0/2τρ., 6ρ., 1ασ.), Σουάρεθ (0/1δ., 0/1τρ., 2ρ., 1λ.), Γκρέιντζερ 14 (3/5δ., 2/3τρ., 2/3β., 4ρ., 3ασ.), Βάσκεθ 4 (2/3δ., 3ρ.), Κουζμνίνσκας 7 (2/2δ., 1/2τρ., 3ρ., 2ασ., 1λ.), Στέφανσον (0/1δ., 0/1τρ.), Γκριν 6 (1/1δ., 1/4τρ., 1/2β., 7ρ., 2ασ.), Γκολούμποβιτς 16 (8/10δ., 4ρ.)\nΕπεισόδια στο Ηράκλειο μετά τον αγώνα του ΟΦΗ με τον Παναθηναϊκό!\nΗ αρχή έγινε αμέσως μετά τη λήξη της αναμέτρησης και όταν κατά την αποχώρηση των ομάδων από τον αγωνιστικό χώρο, οι οπαδοί του ΟΦΗ δεν περιορίστηκαν στη... γιούχα για τους "πράσινους", αλλά προχώρησαν σε ρίψη διαφόρων αντικειμένων.\nΠηγαίνοντας προς την φυσούνα οι παίκτες και οι άνθρωποι του "τριφυλλιού", υπήρξε βροχή από αντικείμενα, ενώ μεταξύ άλλων έπεσε μία μολότοφ που δεν χτύπησε κανέναν, μία φωτοβολίδα που έφυγε ξυστά από τον Νίκη Καρέλη και πολλές πέτρες, μία εκ των οποίων χτύπησε στο κεφάλι τον Γρηγόρη Παπαβασιλείου.\nΠέραν των όσων έγιναν μέσα στο "Θ.Βαρδινογιάννης", τα επεισόδια μετά το ματς του ΟΦΗ με τον Παναθηναϊκό συνεχίστηκαν κι εκτός γηπέδου...\nΔυστυχώς τα επεισόδια στο Ηράκλειο μεταφέρθηκαν από τις εξέδρες στα... πέριξ του γηπέδου όπου οπαδοί του ΟΦΗ συγκρούστηκαν με τις διμοιρίες των ΜΑΤ που έκαναν χρήση δακρυγόνων.\nΤελικά η... εξήγηση του "βάζελου" είχε βάση και με όσα μετέφερε ο "Αποδυτηριάκιας" στο "sportdog" από το πρωί τις 11.00, ο φίλος του πρέπει να πήγε... καλό ταμείο αφού έπιασε την ψυχολογία του παιχνιδιού!\nΑΝΑΛΥΤΙΚΑ έγραψε :\nΚάποιος βάζελος μου είπε ότι το έπαιξε στο στοίχημα το ματς με τον ΟΦΗ. «Πάω για λεφτά» μου είπε πονηρά «διότι έχω πιάσει τη ψυχολογία του παιχνιδιού». Τι εννοείς, τον ρώτησα.\n* Φυσικά και δεν υπάρχει τίποτα το πονηρό, επειδή «βγήκε» αυτό που έγραψε ο αποδυτηριάκιας, ότι κάποιος βάζελος έπαιζε στο στοίχημα «1» στο ημίχρονο και τελικό «2» στο Ηράκλειο. Άλλωστε το σενάριο που είχε στο μυαλό του δεν ήταν δα και τόσο παράλογο. Στάθηκε τυχερός και του...έκατσε, αυτό είναι όλο...\nΔείτε την παρακάμερα που ετοίμασε το Olympiacos TV για τον αγώνα ανάμεσα στην ομάδα μας και τoν Εργοτέλη, στο "Γ.Καραϊσκάκης".\nΠαρόλο που στον Ολυμπιακό προετοιμάζουν το έδαφος για να κρατήσουν και μετά το καλοκαίρι τον Κώστα Μήτρογλου, από εχθές δημοσιεύματα στην Τουρκία, όπως ήδη σας έχουμε ενημερώσει, κάνουν λόγο για δυνατό... «μπάσιμο» της Τράμπζονσπορ!\nΟ Βαχίντ Χαλίλχοτζιτς, ο προπονητής της ομάδας από την Τραπεζούντα, φέρεται έτοιμος να κάνει την κίνησή του για να αποκτήσει τον «πιστολέρο» και όπως αναφέρουν πολλά δημοσιεύματα στη γείτονα χώρα, είναι διατεθειμένος να ξεκινήσει επαφές για να τον αποκτήσει.\nΜάλιστα η "UlkeHaber" αναφέρει σε δημοσίευμά της για το θέμα:\n"Η Τραμπζονσπόρ έχει αναλάβει ήδη δράση για την επόμενη σεζόν. Το όνομα του στόχου δεν είναι... άγνωστο: Κώστας Μήτρογλου. Η Τραμπζονσπόρ ήθελε τον παίκτη και το περασμένο καλοκαίρι, όμως δεν έγινε η μεταγραφή λόγω του... βέτο που έθεσε τότε ο Χαλίλοτζιτς αν και υπήρξε πλήρης συμφωνία.\nΚαρντόσο και Μήτρογλου είναι η πρόθεση για την επόμενη σεζόν για να υπάρξει μια πολύ αποτελεσματική γραμμή κρούσης. Ο Έλληνας έχει συμβόλαιο μέχρι το 2018 με τη Φούλαμ στην οποία μετακόμισε από τον Ολυμπιακό έναντι 16 εκατομμυρίων ευρώ την περασμένη σεζόν, όμως επέστρεψε ως δανεικός φέτος με κόστος 3 εκατομμυρίων ευρώ.\nΦέτος στην ελληνική Super League με τον Ολυμπιακό έχει 13 γκολ σε 18 αγώνες, ενώ στο Champions League αγωνίστηκε 6 φορές και σημείωσε 2 γκολ. Ο πρόεδρος της Τραμπζονσπόρ, Ιμπραχίμ Χατσιοσμάνογλου θα έρθει σε επαφή με τον Μήτρογλου για να πάρει την υπογραφή του".\nΣτους τομείς, που επέτρεψαν στον Ολυμπιακό να φτάσει με... ευκολία στο εμφατικό 64-88 επί του Κολοσσού εστίασε ο Γιάννης Σφαιρόπουλος.\nΠαράλληλα, ο προπονητής του Ολυμπιακού δεν παρέλειψε να ευχαριστήσει ολόψυχα τη διοίκηση της ομάδας της Ρόδου για την υποδοχή που του επιφύλαξε.\n«Θέλω να ευχαριστήσω τη διοίκηση του Κολοσσού για τη φιλοξενία και τον κόσμο της Ρόδου για την υποδοχή. Ο Κολοσσός θα είναι πάντα στην καρδιά μου. Σε ό,τι αφορά το παιχνίδι, ήμασταν συγκεντρωμένοι και σοβαροί, συγκεντρωμένοι στον στόχο μας, αντιμετωπίσαμε με σεβασμό την ομάδα του Κολοσσού που παίζει καλά, θεωρώ πως ήμασταν συγκεντρωμένοι στο μεγαλύτερο διάστημα και κάναμε αυτό ακριβώς που έπρεπε. Θέλω να ευχηθώ καλή πορεία και καλή συνέχεια στον Κολοσσό και στον κόουτς προσωπικά», είπε χαρακτηριστικά ο τεχνικός του Θρύλου.\nΟ ΟΦΗ τω πολλών προβλημάτων πάλεψε όσο μπορούσε κόντρα στον Παναθηναϊκό αλλά δεν άντεξε μέχρι το τέλος και έχασε 2-3 από τους "πράσινους" που ετοιμάζονται πλέον να δεχτούν τον Ολυμπιακό στη Λεωφόρο από το -6 που βρίσκονται.\nΟ Καρέλης στο 2’ άνοιξε το σκορ για τους "πράσινους", αλλά πριν καν βγει το ημίχρονο, οι Κρητικοί είχαν φέρει… τούμπα το παιχνίδι χάρη στο τέρμα του Μονιάκη και το εύστοχο χτύπημα πέναλτι του Μερεμπασβίλι. Ωστόσο, στην επανάληψη, το "τριφύλλι" πήρε αυτό που ήθελε στο Ηράκλειο, με τους Πράνιτς και Καρέλη (ξανά) να υπογράφουν το τρίποντο.\nΔείτε τα στιγμιότυπα του αγώνα ΟΦΗ-Παναθηναϊκός για την 24η αγωνιστική της Σούπερ Λιγκ, από την κάμερα της Νova, ΕΔΩ\nΗ τελευταία… υποχρέωση του Μιχάλη Τσαϊρέλη στην Ισπανία έλαβε τέλος και πλέον ετοιμάζει βαλίτσες προκειμένου να έρθει στην Ελλάδα, για λογαριασμό του Ολυμπιακού.\nΣτην τελική ευθεία βρίσκεται η μεταγραφή του Μιχάλη Τσαϊρέλη στον Θρύλο. Ο 26χρονος φόργουορντ αγωνίστηκε για τελευταία φορά στα ισπανικά παρκέ, στη νίκη της Κανάριας κόντρα στην Ομπραντόριο και πλέον μαζεύει τα πράγματά του για να επιστρέψει στην Ελλάδα και να ντυθεί στα... ερυθρόλευκα.\nΟ Έλληνας άσος είχε σε 10:11’ συμμετοχής 3 πόντους με 1/3 δίποντα, 0/1 τρίποντα και ½ βολές και ήδη σκέφτεται τη νέα του ομάδα.\nΜε τους ερυθρόλευκους υπάρχει οριστική συμφωνία και μέχρι την Τρίτη θα έχει ολοκληρωθεί και τυπικά η απόκτησή του απ’ την ομάδα του Γιάννη Σφαιρόπουλου, προκειμένου να προσφέρει μια έξτρα λύση στη φροντ λάιν.\nΗ ΤΣΣΚΑ Μόσχας δεν συνάντησε την παραμικρή δυσκολία να κάμψει την αντίσταση της Αρμάνι Μιλάνο, με τον Νάντο Ντε Κολό να συνδυάζει ουσία και θέαμα, καθώς και ξεσήκωσε το κοινό με τα κατορθώματά του χαρίζοντας την κορυφαά φάσης της βραδιάς (13/2) και αναδείχθηκε πολυτιμότερος παίκτης της έβδομης αγωνιστικής του Top 16 της Ευρωλίγκας, όπως σας έχουμε ενημερώσει.\nΟ Ολυμπιακός δεν συνάντησε καμία δυσκολία απέναντι στον Κολοσσό Ρόδου τον οποίο νίκησε 64-88 στη Ρόδο για τη 16η αγωνιστική της Basket League ΣΚΡΑΤΣ και έφτασε στις 15 νίκες στο πρωτάθλημα.\nO Ολυμπιακός μπήκε στο παιχνίδι αποφασισμένος να μην δώσει το παραμικρό δικαίωμα στους γηπεδούχους να πιστέψουν πως μπορούν να φανούν ανταγωνιστικοί. Ο Θρύλος πήρε από την αρχή προβάδισμα και με τους Σπανούλη, Πέτγουεϊ και Χάντερ κατάφερε να προηγηθεί με 11-23 στο τέλος της πρώτης περιόδου.\nΟι ερυθρόλευκοι με τρίποντο του Ματ Λοτζέσκι, έστειλαν τη διαφορά σε double score (15-30) και στη συνέχεια, με νέο τρίποντο, αυτή τη φορά από τον Τρεμέλ Ντάρντεν, στη μεγαλύτερη της τιμή (15-33) στο 13’. Ο Κολοσσός Ρόδου μείωσε σε 24-36, αλλά με σερί 6-0 οι παίκτες του Γιάννη Σφαιρόπουλου έκαναν το 24-42, δύο λεπτά πριν το τέλος του ημιχρόνου. Στο πρώτο ημίχρονο μάλιστα πρόλαβαν και αγωνίστηκαν και οι δώδεκα παίκτες του Ολυμπιακού.\nΣτο τρίτο δεκάλεπτο οι ερυθρόλευκοι δεν άφησαν το πόδι από το γκάζι. Σπανούλης και Πρίντεζης έδειξαν τον δρόμο στους συμπαίκτες τους και διατήρησαν εύκολα τη διαφορά πάνω από τους 15 πόντους, με το τρίτο δεκάλεπτο να ολοκληρώνεται με τους ερυθρόλευκους μπροστά με 49-66.\nΔείτε τις δηλώσεις του Σάββα Θεοδωρίδη μετά τον αγώνα Ολυμπιακός - Εργοτέλης στην κάμερα της Nova, ΕΔΩ\nΣε αλλαγές θα προχωρήσει η λίγκα του ΝΒΑ, όπως γνωστοποίησε ο Άνταμ Σίλβερ, στο περιθώριο του εφετινού All Star Game, στο Μπρούκλιν.\nΟ κομισάριος του κορυφαίου πρωταθλήματος μπάσκετ στον κόσμο εμφανίστηκε αποφασισμένος να βοηθήσει, ώστε να δημιουργηθεί ένα πρόγραμμα, που θα διατηρεί τους παίκτες «φρέσκους», από τα συνεχόμενα παιχνίδια.\nΧαρακτηριστικά, ο Σίλβερ τόνισε: «Λαμβάνουμε υπόψη μας τους πάντες. Κυρίως βέβαια τους παίκτες μας και τις ομάδες μας, καθώς δεν υπάρχει τίποτα περισσότερο σημαντικό από την υγεία τους και την καλή τους κατάσταση. Θέλουμε να δούμε τους παίκτες μας να λαμβάνουν την ξεκούραση που χρειάζονται και να μπορούν να αποδίδουν στο υψηλότερο επίπεδο».\nΣτους Νιου Γιορκ Ρεντ Μπουλς θα συνεχίσει την καριέρα του ο Σάσα Κλίεσταν και αποχωρώντας από την Άντερλεχτ, μίλησε σε τηλεοπτικό σταθμό για μερικές από τις στιγμές που του έμειναν... αξέχαστες και μία από αυτές ήταν κόντρα στον Ολυμπιακό.\n«Σκόραρα στο Champions League κόντρα στον Ολυμπιακό. Ήταν πολύ ωραίο αυτό. Ήταν η καλύτερη στιγμή των καλύτερων», ανέφερε μεταξύ άλλων ο Αμερικανός επιθετικός, που επέστρεψε πλέον στην πατρίδα του.\nΜε ένα βίντεο εμπνευσμένο από την ταινία που έσπασε ταμεία στα 80’s, η McLaren «ζεσταίνει» με τους Φερνάντο Αλόνσο και Τζένσον Μπάτον τις μηχανές της για το νέο πρωτάθλημα της Formula 1, όπως παρουσιάζει σε δημοσίευμά του το "sport-fm.gr".\nΛίγο πριν την επίσημη παρουσίαση του μονοθεσίου της (MP4-30), η McLaren κυκλοφόρησε ένα βίντεο που αντλεί έμπνευση από την ταινία Back to the Future, που ήταν μεγάλη επιτυχία τη δεκαετία του 1980, αλλά και την παράδοση της Honda που επιστρέφει στο πρωτάθλημα της Formula 1.\nΟ Φερνάντο Αλόνσο και ο Τζένσον Μπάτον δοκιμάζουν ζεσταίνουν τις μηχανές και ταξιδεύουν στο χρόνο και το πρώτο Grand Prix του 2015 στη Μελβούρνη. «Δρόμους; Εκεί που πάμε δεν χρειαζόμαστε δρόμους, χρειαζόμαστε όμως πίστες», καταλήγει το spoof των δύο πιλότων.\nΤην πόρτα της Μπαρτσελόνα φέρεται να «χτύπησε» η Μάντσεστερ Σίτι τον περασμένο μήνα, ζητώντας της τον Ιβάν Ράκιτιτς!\nΟι «πολίτες» έψαχναν έναν κεντρικό μέσο και έκαναν επίσημη κρούση στους Καταλανούς, αλλά το θέμα δεν προχώρησε.\nΌπως αποκαλύπτει στο σημερινό της φύλλο η «Mundo Deportivo», ο Κροάτης μεσοεπιθετικός δεν το σκέφτηκε καν. Απέρριψε το ενδεχόμενο, όχι μόνο να πάει στη Μάντσεστερ Σίτι, αλλά και το να φύγει από την Μπαρτσελόνα!\nΟ Ράκιτιτς αποκτήθηκε το καλοκαίρι από τη Σεβίλλη έναντι 18 εκατομμυρίων ευρώ...\nΜπάσιμο... για την εξαγορά της Μίλαν από Ταϊλανδούς μεγιστάνες αποκάλυψε την Κυριακή η εφημερίδα «La Repubblica»!\nΣύμφωνα με το σχετικό δημοσίευμα που παρουσιάζει το "pamesports.gr"), προσφέρουν 1 δισεκατομμύριο ευρώ για την εξαγορά του πλειοψηφικού πακέτου των μετοχών των «ροσονέρι»!\nΠρόκειται για πρόταση «μαμούθ», που έχει φτάσει στα γραφεία του συλλόγου. Η ιταλική εφημερίδα αναφέρει μάλιστα ότι ήδη οι Ταϊλανδοί έχουν εξαγοράσει το 30% των μετοχών αντί 300.000.000 ευρώ δείχνοντας έτσι έμπρακτα το ενδιαφέρον τους και τώρα θέλουν και το υπόλοιπο ποσοστό!\nΕδώ να πούμε ότι το παραπάνω δημοσίευμα διαψεύστηκε επίσημα από τη Μίλαν το Σάββατο το πρωί, αλλά η διοίκηση των «ροσονέρι» παραδέχθηκε ότι υπάρχει ενδιαφέρον από πολλούς για την ομάδα. Οπότε, φαίνεται να υπάρχει... καπνός και απομένει να δούμε, εάν η... φωτιά «φουντώσει»!\nΟ ιταλικός Τύπος αναφέρει πως ακόμα και αν η Μίλαν αλλάξει χέρια, ο Σίλβιο Μπερλουσκόνι θα παραμείνει στην ομάδα ως επίτιμος πρόεδρος χωρίς να έχει πάντως ο ίδιος αλλά και η οικογένειά του τη δυνατότητα αποφάσεων και χάραξη στρατηγικής στον σύλλογο...\nΤο «Αμπντί Ιπεκτσί» άλωσε η Φενέρμπαχτσε/Ούλκερ, κερδίζοντας στο ντέρμπι της Κωνσταντινούπολης την Εφές Αναντόλου, όντας το... αξιοσημείωτο της βραδιάς, σύμφωνα με την ευρωλίγκα.\nΟι παίκτες του Ζέλικο Ομπράντοβιτς αναδείχθηκαν νικητές και στους κορυφαίους της βραδιάς (14/02), με διπλή παρουσία αντί μίας της ομάδας του Ντούσαν Ίβκοβιτς.\nΣυγκεκριμένα, ο Νεμάνια Μπιέλιτσα πραγματοποίησε τόσο το καλύτερο κόψιμο όσο και το πιο εντυπωσιακό κλέψιμο, ενώ ο Τόμας Ερτέλ ήταν πρώτος στις ασίστ.\nΔείτε τα βίντεο που έδωσε στη δημοσιότητα η διοργανώτιρα αρχή:\nΔείτε τις δηλώσεις του Φορτούνη στην εκπομπή «Παίζουμε Ελλάδα» της Nova, ΕΔΩ\nΣτο γεγονός ότι ο Ολυμπιακός έχει αποκτήσει ψυχολογικό αβαντάζ μετά τον εκτός έδρας θρίαμβο επί του Παναθηναϊκού αναφέρθηκε η Τζίνα Λαμπρούση.\n«Μετά την νίκη κόντρα στον Παναθηναϊκό, έχουμε ένα μικρό ψυχολογικό αβαντάζ για τα επόμενα παιχνίδια. Σίγουρα με αρκετές ομάδες υπάρχει μεγάλη διαφορά δυναμικότητας αλλά οφείλουμε να είμαστε σοβαροί και να κάνουμε το παιχνίδι μας για να παίρνουμε τις νίκες μας και να πετύχουμε το στόχο που έχουμε βάλει από την αρχή της χρονιάς. Απέναντι στον Παναθηναϊκό κάναμε πολύ καλή εμφάνιση αλλά πολλά πράγματα θα φανούν στα πλέι οφς όπου θα δώσουμε αρκετά «καυτά» παιχνίδια», είπε χαρακτηριστικά η Λαμπρούση.\nΕκτός αποστολής του αγώνα με τον Εργοτέλη είχαν μείνει για τον Ολυμπιακό αρκετοί παίκτες, μεταξύ των οποίων και ο Κώστας Μήτρογλου με τον Δημήτρη Σιόβα.\nΟι δύο διεθνείς ποδοσφαιριστές του Θρύλου πήραν τις απαραίτητες ανάσες και υπολογίζονται κανονικά από τον Βίτορ Περέιρα για το παιχνίδι της Πέμπτης με την Ντνίπρο.\nΟ Πορτογάλος τεχικός μίλησε, μάλιστα, στη χθεσινή συνέντευξη Τύπου για τους δύο αυτούς ποδοσφαιριστές, τονίζοντας πως έμειναν εκτός αποστολής με κάποιες ενοχλήσεις. Προφανώς, είναι κάποια... προβληματάκια από τα συνεχόμενα παιχνίδια και ο Περέιρα δεν θέλησε να τους επιβαρύνει και άλλο.\nΈτσι, προτίμησε να κάνει rotation, ξεκουράζοντας δύο πολύ σημαντικούς ποδοσφαιριστές του Ολυμπιακού, οι οποίοι είναι απαραίτητοι και καθοριστικοί σε κάθε παιχνίδι και Ο Περέιρα τους θέλει πανέτοιμους αρχικά για το παιχνίδι με την Ντνίπρο...\nΗ αγωνιστική πρόοδος του Κώστα Φορτούνη επιβεβαιώθηκε στο ματς με τον Εργοτέλη, με τον διεθνή μεσοεπιθετικό του Ολυμπιακού να πρωταγωνιστεί ως αλλαγή στη νίκη σκοράροντας δύο φορές και βάζοντας τη... σφραγίδα του στην επιστροφή των ερυθρόλευκων στα τρίποντα.\nΟ Φορτούνης χρησιμοποιείται από τον Περέιρα στα πλάγια της επίθεσης και δείχνει ότι «έχει» τη θέση του αριστερού εξτρέμ, με τη δυνατότητα να συγκλίνει και να απειλεί. Όπως δήλωσε και ο ίδιος άλλωστε, μπορεί να παίξει το ίδιο καλά σε ατή τη θέση όπως και στο ρόλο πίσω από το σέντερ φορ, όπου έχει αγωνιστεί τις περισσότερες φορές.\nΣε μια χρονιά στην οποία δεν ήταν στις βασικές επιλογές, ο Φορτούνης έχει ήδη φτάσει τα 4 γκολ στο πρωτάθλημα και είναι τρίτος σκόρερ του Ολυμπιακού μαζί με τον Κασάμι, πίσω μόνο από τον Μήτρογλου και τον Τσόρι, ενώ έχει βάλει και άλλα 2 γκολ στο Κύπελλο, στη διοργάνωση όπου έχει μεγαλύτερη παρουσία.\nΣτη Superleague, όπως μας θυμίζει σε δημοσίευμά του το "pamesports.gr", μετράει φέτος 15 συμμετοχές με ιδιαίτερη αποτελεσματικότητα, καθώς σκοράρει σε κάθε 3,8 τελικές προσπάθειες που έχει επιχειρήσει.\nΜεγάλο κίνητρο για τον 22χρονο παίκτη του Ολυμπιακού το ότι δηλώθηκε στην ευρωπαϊκή λίστα του συλλόγου, κάτι που δεν είχε συμβεί στην αρχή της σεζόν. Είναι προφανές ότι έχει βελτιώσει πολύ τις αντοχές του και τις δυνάμεις του στο γήπεδο, ενώ παίζοντας όλο και περισσότερο και έχοντας διακρίσεις με τον Ολυμπιακό είναι βέβαιο ότι θα αποτελέσει ξανά πολύ σύντομα επιλογή για την Εθνική ομάδα.\nΣτον Ολυμπιακό είναι πολύ ικανοποιημένοι από την προσπάθεια του παίκτη, τον οποίο πιστεύει πάρα πολύ από την αρχή της ενασχόλησής του με την ΠΑΕ και ο πρόεδρος της ομάδας, Βαγγέλης Μαρινάκης.


Απροστάτευτη Βουλή. Ανυπεράσπιστη κοινωνία – Flashnews.gr\nΑρχική > Αρθρογραφία > Απροστάτευτη Βουλή. Ανυπεράσπιστη κοινωνία\n8 Νοεμβρίου, 2015 08:29\nΑπροστάτευτη Βουλή. Ανυπεράσπιστη κοινωνία\nΓράφει ο Αντώνης Ν.Βγόντζας\n8 Νοεμβρίου, 2015 | 08:29\nΕίναι, ίσως, το πιο πιθανό. Αύριο Δευτέρα το Eurogroup θα εγκρίνει την καταβολή της υποδόσης των 2 δις ευρώ. Ψηφίστηκαν τα διαβόητα «προαπαιτούμενα», μόλις, προχθές. Και περιμένουμε κάποιες υπουργικές αποφάσεις εφαρμογής των. Και, ενδεχομένως, και κάποια Πράξη Νομοθετικού Περιεχομένου. Για τις τελευταίες κανονιστικές «πινελιές». Ίσως, με κάποια ισοδύναμα. Ίσως, και με άλλους κρυφούς «άσσους» ακύρωσης ιδεοληπτικών αγκυλώσεων των ΣΥΡΙΖΑ – ΑΝΕΛ.\nΔεν απαιτείται να είσαι νομικός, έστω και γενικής παιδείας, για να διατρέξεις το κείμενο των τελευταίων «προαπαιτουμένων», που ψηφίστηκαν μέσα σε ελάχιστες ώρες. Έχει τέσσερα μέρη! 61 άρθρα! Παραρτήματα πολλά! Αιτιολογική έκθεση και το σχέδιο νόμου των «προαπαιτουμένων» γεμίζουν 129 πυκνογραφημένες σελίδες. Ορισμένες διαπιστώσεις και θέσεις είναι δικαιοπολιτικά αναγκαίες.\nΠρώτον, από τις πρώτες, κιόλας, γραμμές καταγράφεται μια συγκλονιστική ομολογία. Τροποποιείται νόμος που ψηφίστηκε μόλις δύο εβδομάδες πριν. «Δεν ταυτίζονται (ενν. εκείνες οι διατάξεις) με αυτές που είχαν υπογραφεί από τους αρμόδιους υπουργούς». Για άλλες είχε γνωμοδοτήσει το Ελεγκτικό Συνέδριο, που προβλέπει το Σύνταγμα. Και άλλες καταχωρίσθηκαν στην Εφημερίδα της Κυβέρνησης. Ρυθμίζονται ζητήματα, που αφορούν δεκάδες χιλιάδες συνταξιούχους.\nΔεύτερον, είναι γνωστό πως σε κάθε αιτιολογική έκθεση για οποιοδήποτε σχέδιο νόμου προηγείται μια έκθεση με την οποία επιχειρείται η περιγραφή και η ερμηνεία της φιλοσοφίας του νομοσχεδίου. Άλλοτε με ειλικρίνεια. Άλλοτε με επικοινωνιακά τερτίπια και ψεύδη. Η αιτιολογική έκθεση των «προαπαιτουμένων» απουσιάζει παντελώς. Μήπως εξαντλήθηκαν και τα επικοινωνιακά τεχνάσματα; Η αλήθεια είναι πιο πικρή. Το νομοσχέδιο είναι ένας «αχταρμάς», χωρίς εσωτερική λογική.\nΤρίτον, η προσεκτική ανάγνωσή του προκαλεί απορίες. Και γέλωτα! Είναι δυνατόν οι «Τροίκανοί» ή το «Κουαρτέτο» ή οι «Θεσμοί» να έχουν αξιώσει ως «προαπαιτούμενο» το σύνολο των διατάξεων αυτού του ογκώδους νομοσχεδίου και τώρα, πια, νόμου;\nΤέταρτον, ανήκει στις προϋποθέσεις ανάταξης της ελληνικής οικονομίας η σύνθεση των υπηρεσιακών συμβουλίων στην εκπαίδευση; Ή ο αριθμός των μελών τους; Ή, μήπως, η παράταση της θητείας των μελών του Διοικητικού Συμβουλίου του Μεγάρου Μουσικής; Ή η εγγραφή στα Πανεπιστήμια των διακριθέντων σε Ολυμπιάδες; Ή η σύνθεση του Διοικητικού Συμβουλίου ενός φιλανθρωπικού ιδρύματος; Ή η χορήγηση γονικής άδειας φροντίδας στα παιδιά;\nΠέμπτον, μήπως τα «προαπαιτούμενα» έχουν κάποιο άλλο περιεχόμενο, που θα το έχουμε μάθει μέχρι την Κυριακή το βράδυ; Και το οποίο κρύβεται πίσω από τις έντεχνα σμιλευμένες λέξεις του τρίτου Μνημονίου;\nΕίναι ιστορικό δεδομένο ότι μικρά γεγονότα προηγούνται των μεγάλων. Άλλοτε κατατάσσονται, ευθέως και από την αρχή, ως αφορμή. Άλλα συνιστούν αληθινό και γνήσιο αίτιο έκρηξης των μεγάλων ιστορικών επεισοδίων. Για το τελευταίο, ως παράδειγμα και υπόδειγμα ιστορικής ανάγνωσης, αποτελεί η δολοφονία του νεαρού Αλέξη Γρηγογορόπουλου, που αποκάλυψε υπόγεια ιδεολογικά ρεύματα στο λαό μας και μία γενική δυσφορία. Για την κατανόηση του πρώτου, μας δόθηκε και μας δίνεται μια ακόμη ευκαιρία. Δεν είναι άλλη από τις δηλώσεις του Υπουργού Παιδείας για τη γενοκτονία των Ποντίων. Ο ίδιος δεν αρνείται την αιματοχυσία των εκατοντάδων χιλιάδων Ποντίων απ’ την τουρκική χατζάρα. Για λόγους ακαδημαϊκού εκλεκτισμού χρησιμοποίησε τον όρο «εθνοκάθαρση». Που. και αυτή συνιστά έγκλημα κατά της ανθρωπότητας. Για πολλούς νομικούς ταυτίζεται η «εθνοκάθαρση» με την γενοκτονία. Δυστυχώς, η Παιδεία μας έχει πολλά προβλήματα. Δεν εντοπίζονται στις δηλώσεις του Υπουργού. Αυτές, όμως, λειτούργησαν ως αφετηρία και αφορμή για βαθύτατα αντιδημοκρατικές εκδηλώσεις.\nΟι «χρυσαυγίτες» ένιωσαν ιδεολογικά ισχυροί για να φθάσουν στο κατάντημα του προπηλακισμού ενός εξαιρετικού κοινοβουλευτικού άνδρα Που ποτέ του δεν διακρίθηκε για αμετροέπεια. Από την άλλη, η μεν Κυβέρνηση αναζητά τις ιδεολογικές της αφετηρίες σε επικοινωνιακά κόλπα, η δε αξιωματική αντιπολίτευση επιδίδεται σε εθνικιστικές κορώνες, συναγωνιζόμενη τον παραληρηματικό οίστρο των οπαδών της Χρυσής Αυγής.\nΟ μέσος στοχαστικός πολίτης διερωτάται. Η χώρα αντιμετωπίζει το οξύτερο πρόβλημα δημοσιονομικής επιβίωσης και οικονομικής της αντοχής. Αν οι εκλεκτισμοί και τα εσωτερικά προβλήματα των μεγάλων κομμάτων της χώρας γλιστρούν τόσο εύκολα σε εξωθεσμικές και αντιδημοκρατικές θέσεις και συμπεριφορές, τι θα συμβεί όταν το επόμενο πρόβλημα, το προσφυγικό – μεταναστευτικό, θα έχει εκείνες τις διαστάσεις, που θα δοκιμάσουν όλο το ελληνικό κράτος και τη δημοκρατική συγκρότηση της ελληνικής κοινωνίας; Απροστάτευτη η ελληνική Βουλή και οι βουλευτές! Ανυπεράσπιστη η ελληνική κοινωνία!\nΕφημερίδα Πρώτο Θέμα, Κυριακή 8.11.2015


Γεωργιάδης: Δεν αφορά τη θητεία μου η λογιστική διαφορά του ΚΕΕΛΠΝΟ | Sofokleousin\n16:50, 10 Αυγούστου 2018\nΤην πεποίθηση πως η υπόθεση της απόκλισης 89 εκατ. ευρώ στο ΚΕΕΛΠΝΟ, είναι μια λογιστική διαφορά, χωρίς να λείπουν χρήματα, εξέφρασε ο Άδωνις Γεωργιάδης, σημειώνοντας πως δεν αφορά τη δική του θητεία στο υπουργείο Υγείας.\nΕιδικότερα, ο Αντιπρόεδρος της Νέας Δημοκρατίας τόνισε: «Δυστυχώς, ο κ. Μπαλωμενάκης είτε από άγνοια, είτε σκοπίμως παραπλάνησε τον ελληνικό λαό, ανακοινώνοντας ως πρόεδρος της Εξεταστικής Επιτροπής της Βουλής ότι δήθεν οι ορκωτοί λογιστές εντόπισαν τρύπα ύψους 89 εκατομμυρίων ευρώ στις λογιστικές χρήσεις της περιόδου 2007-2014 του Κέντρου Ελέγχου και Πρόληψης Νοσημάτων».\nΠαράλληλα, ο κ. Γεωργιάδης υπογράμμισε: «Η έκθεση των ορκωτών λογιστών αναφέρει μια λογιστική διαφορά (χωρίς να λείπουν τα χρήματα) ύψους 44 εκατομμυρίων ευρώ κατά τη χρήση του έτους 2009-2010. Η λογιστική αυτή διαφορά βαίνει μειούμενη τα επόμενα χρόνια και καταλήγει στα 3 εκατομμύρια ευρώ το 2014, κατά τη διάρκεια της δικής μου υπουργικής θητείας και του κ. Μάκη Βορίδη. Όχι μόνο δεν λείπουν 230 εκατομμύρια ευρώ, όπως ψευδώς κατέθεσε στην Επιτροπή ο κ. Πολάκης, αλλά δεν λείπει ούτε ένα ευρώ. Έναν λογιστή να είχε ρωτήσει ο κ. Μπαλωμενάκης, θα τον είχε προστατεύσει».\n«Σε κάθε περίπτωση, αν και η λογιστική αυτή διαφορά δεν αφορά στη δική μου θητεία, εφόσον η Επιτροπή θέλει να την ερευνήσει, δεν έχει παρά να καλέσει την πρώην υπουργό Υγείας, κ. Μαριλίζα Ξενογιαννακοπούλου, η οποία άλλωστε έχει κάνει και δηλώσεις υποστήριξης στον ΣΥΡΙΖΑ. Τα υπόλοιπα θα τα πούμε στην Επιτροπή. Αν νομίζουν ότι θα αλλάξουν την ατζέντα από τις τεράστιες ευθύνες τους για την τραγωδία στο Μάτι, είναι πολύ γελασμένοι» καταλήγει ο αντιπρόεδρος της Νέας Δημοκρατίας», κατέληξε ο πρώην υπουργός Υγείας.


Πως θα σας φαινόταν αν ερχόταν κάποιος στα μαθητικά σας χρόνια και σας έκανε την εξής ερώτηση: «τι θα έκανες με την επαγγελματική σου σταδιοδρομία αν σου έδινα ένα μαγικό ραβδί»; Τι και αν μαγικές λύσεις δεν υπάρχουν, ο κ. Λέων Σταύρου κάνει αυτή την ερώτηση σε κάθε νέο που γνωρίζει.\nΜπορεί «κάθε αρχή και δύσκολή» να λέει η λαϊκή μας παροιμία, ωστόσο ο κ. Σταύρου έχει αφιερώσει την τελευταία δεκαετία της ζωής του προκειμένου να κάνει αυτή την αρχή, το επαγγελματικό ξεκίνημα, λίγο πιο εύκολη υπόθεση για τους Έλληνες μαθητές που ζουν στην άλλη πλευρά του Ατλαντικού. Όπως λέει, έχει ένα μεγάλο όνειρο.\nΤα όνειρα όμως του κ. Σταυρού δεν περιορίζονται μόνο στον κόσμο των ιδεών. Πιο συγκεκριμένα, ο κ. Σταυρού είναι ο ιδρυτής και βασικός καθοδηγητής του The Next Generation Initiative, της μοναδικής μη κερδοσκοπικής οργάνωσης στις Η.Π.Α που απευθύνεται αποκλειστικά στην νέα γενιά Ελληνοαμερικανών. Ο οργανισμός προσπαθεί να ετοιμάσει τους νέους για το αύριο προσφέροντας τους τα απαραίτητα εφόδια για την έναρξη μιας επιτυχημένης επαγγελματικής πορείας.\nΤην ίδια ώρα που όλες οι παλιές οργανώσεις χάνουν το στοίχημα της νεολαίας και οι διάφοροι παράγοντες της ομογένειας συνεχίζουν να μιλούν εξ' ονόματος της νέας γενιάς, ο κ. Σταύρου ακολούθησε ένα λίγο διαφορετικό δρόμο. Αποφάσισε να ακούσει τους ίδιους τους νέους κάνοντας μια έρευνα σε εθνικό επίπεδο για να ρωτήσει ευθέως όσους περισσότερους Έλληνες μαθητές από διαφορετικές πολιτείες τι θα ήθελαν η κοινότητα να τους προσφέρει. Και όταν τους δόθηκε η φωνή, οι μαθητές απάντησαν ότι θα ήθελαν ευκαιρίες για πρακτική και για εργασία, καθώς και δικτύωση με καταξιωμένους επαγγελματίες ελληνικής καταγωγής.\nΔυστυχώς ο κ. Σταυρού δεν μπόρεσε να τον εξυπηρετήσει άμεσα, καθώς όπως τον ενημέρωσε είχε αποτραβηχτεί από τα πράγματα της κοινότητας εδώ και πολλά χρόνια. Γύρισε όμως και είπε στην γυναίκα του, «έχουμε τόσους νέους και είναι πραγματικά κρίμα που δεν υπάρχει ένας μηχανισμός να τους βοηθήσει».\nΜετά την ένταξη του στο AHI, ο κ. Σταύρου συμμετείχε στις νυχθημερόν συσκέψεις της ομάδας των φιλελλήνων γερουσιαστών (Thomas Eagleton, Ben Rosenthal, Paul Sarbanes, John Brademas) που έμειναν γνωστή στην ιστορία του Κυπριακού ως το «team». Ήταν η πολιτική ομάδα που μαζί με την καθοριστική συμβολή επιφανών ελληνοαμερικανών «λομπίστων» όπως ο Αντι Μάνατος κατάφερε να πιάσει στον ύπνο το κατεστημένο της Ουάσινγκτον δημιουργώντας τις συνθήκες για την επιβολή του εμπάργκο στην Τουρκία τον Φεβρουάριο του 1975. Όπως χαρακτηριστικά θυμάται ο κ. Σταύρου εκείνη την μέρα άνοιξαν «οι πύλες της κολάσεως».\n«Όλοι μιλούσαν για το εμπάργκο και απορούσαν για το ποία είναι αυτή η μικρή ομάδα ελληνοαμερικανών και για το τι επιρροή έχει. Αυτό που ακολούθησε ήταν απίστευτο. Η Τουρκία απείλησε ότι θα κλείσει τις βάσεις και όλοι πανικοβλήθηκαν. Πραγματικά είναι δύσκολο να αντιληφθείτε την πίεση που άσκησε το στρατιωτικό κατεστημένο και τα άλλα οργανωμένα συμφέροντα πάνω στα μέλη του Κογκρέσου για να τερματιστεί το εμπάργκο».\nΟ κ. Σταύρου θυμάται ότι λίγο μετά την άρση του εμπάργκο από τον Πρόεδρο Κάρτερ το ελληνικό μέτωπο κατέρρευσε. Η εισβολή στην Κύπρο είχε δημιουργήσει ένα θετικό σοκ στην κοινότητα, καθώς εκατοντάδες ελληνοαμερικανοί, οι οποίοι ζούσαν στην αφάνεια, δηλαδή έξω από το «μαντρί» της οργανωμένης ομογένειας, βρέθηκαν από το πουθενά στο προσκήνιο του αγώνα και πρόσφεραν ενεργά την στήριξη τους. Όλα αυτά όμως άλλαξαν ραγδαία μετά την πτώση του εμπάργκο.\nΌπως θυμάται, στα χρόνια που ακολούθησαν η σκέψη του συνέχισε να γυρίζει πίσω στους «ανένταχτους» εκείνους επαγγελματίες που είχε γνωρίσει στα χρόνια του AHI, καθώς πίστευε ότι υπήρχαν πολλές ανεκμετάλλευτες ευκαιρίες γύρω από την συγκεκριμένη ομάδα. Αυτή η σκέψη ήταν η άκρη του νήματος που τον οδήγησε σχεδόν 30 χρόνια αργότερα στην δημιουργία του The Next Generation Initiative.


Οι ΔΕΝ ΠΛΗΡΩΝΩ στο πλευρό των συλληφθέντων στη Χαλκίδα (6/1/12)\nΒρισκεστε εδω : ΑΡΧΙΚΗ ΔΗΜΟΣΙΕΥΣΕΙΣ ΚΟΙΝΩΝΙΑ Οι ΔΕΝ ΠΛΗΡΩΝΩ στο πλευρό των συλληφθέντων στη Χαλκίδα (6/1/12)\nΔημιουργήθηκε στις Σάββατο, 07 Ιανουάριος 2012 21:54\nΤο Κίνημα Δεν Πληρώνω εκφράζει την αμέριστη συμπαράσταση και αλληλεγγύη του στους 6 συλληφθέντες συναγωνιστές που όρθωσαν ανάστημα και διαδήλωσαν εναντίον της νέας χούντας που βιώνουμε στην τελετή αγιασμού των υδάτων, στις 06-01-11, στη Χαλκίδα, παρουσία του Προέδρου της Δημοκρατίας. Τρείς άντρες και τρεις γυναίκες συνελήφθησαν γι’ αυτήν την καθαρά πολιτική τους δράση και οδηγήθηκαν στο Α.Τ. της περιοχής όπου τους απαγγέλθηκε η κατηγορία της προσβολής του θεσμού του Προέδρου της Δημοκρατίας. Δεκάδες μέλη του κινήματος Δεν Πληρώνω και άλλοι αλληλέγγυοι έσπευσαν στο Α.Τ. να συμπαρασταθούν στους συλληφθέντες και να διαδηλώσουν κατά των φρονηματικών συλλήψεων.\nΤο κίνημα Δεν Πληρώνω καταγγέλλει για μία ακόμη φορά τους μηχανισμούς κρατικής καταστολής και τρομοκράτησης κάθε αγωνιζόμενου ανθρώπου. Είναι εμφανές ότι ο πρόεδρος της Δημοκρατίας ως θεσμός δεν προασπίζει πλέον καμία δημοκρατία, ούτε καν την αστική, αλλά την στυγνή δικτατορία την οποία βιώνουμε. Οι φρονηματικές επιθέσεις του κράτους αναμένεται να ενταθούν το επόμενο διάστημα όσο βαθαίνει η αντιλαϊκή πολιτική που εφαρμόζεται. Η προσπάθεια της νέας χούντας να κάμψει το φρόνημα των πιο ασυμβίβαστων στοιχείων της κοινωνίας δε θα περάσει. Μέσα από τέτοιες διαδικασίες το λαϊκό κίνημα θα βγει πιο δυνατό με δυνατότερη θέληση και ατσάλινη ορμή μέχρι να τους ανατρέψει.\nΗ ΑΛΛΗΛΕΓΓΥΗ ΕΙΝΑΙ ΤΟ ΟΠΛΟ ΜΑΣ – ΚΑΝΕΝΑΣ ΜΟΝΟΣ ΤΟΥ ΣΤΗΝ ΚΡΙΣΗ\nΨΩΜΙ- ΠΑΙΔΕΙΑ- ΕΛΕΥΘΕΡΙΑ, Η ΧΟΥΝΤΑ ΔΕΝ ΤΕΛΕΙΩΣΕ ΤΟ 73\nΤόλμησαν να διαμαρτυρηθούν στον πρόεδρο της Δημοκρατίας για το χάλι της χώρας, την φτώχεια και την ανέχεια που ταλανίζει όλους τους Έλληνες και η Αστυνομία, εκτελώντας εντολές του καθεστώτος, τους προσήγαγε για εξακρίβωση στοιχείων.\nΣΤΟ ΒΙΝΤΕΟ ΦΑΙΝΕΤΑΙ Η ΣΥΜΠΑΡΑΣΤΑΣΗ ΔΕΚΑΔΩΝ ΑΛΛΗΛΕΓΓΥΩΝ ΣΥΝΑΓΩΝΙΣΤΩΝ. ΕΠΙΣΗΣ ΑΠΕΙΚΟΝΙΖΕΤΑΙ Η ΣΤΙΓΜΗ ΤΗΣ ΑΠΕΛΕΥΘΕΡΩΣΗΣ ΤΩΝ ΕΞΙ ΣΥΛΛΗΦΘΕΝΤΩΝ. ΣΤΗΝ ΚΑΜΕΡΑ ΤΟΥ ΔΕΝ ΠΛΗΡΩΝΩ ΜΙΛΟΥΝ ΔΥΟ ΕΚ ΤΩΝ ΣΥΛΛΗΦΘΕΝΤΩΝ, ΜΕΛΗ ΤΟΥ ΚΙΝΗΜΑΤΟΣ ΔΕΝ ΠΛΗΡΩΝΩ ΚΑΘΩΣ ΚΑΙ Ο ΔΙΚΗΓΟΡΟΣ ΥΠΕΡΑΣΠΙΣΗΣ ΤΩΝ ΣΥΛΛΗΦΘΕΝΤΩΝ ΘΑΝΑΣΗΣ ΤΑΡΤΗΣ.


ΠΙΕΡΙΑ ΕΚΛΟΓΕΣ: «Μυρίζει» βαριά ήττα ΣΥΡΙΖΑ σε Περιφέρειες και Δήμους!\n«Μυρίζει» βαριά ήττα ΣΥΡΙΖΑ σε Περιφέρειες και Δήμους!\nΗ Δούρου θα χάσει με διαφορά από τον Πατούλη, αλλά τουλάχιστον θα μπουν στον 2ο γύρο\nΗλιόπουλος, Νοτοπούλου και Μπελαβίλας φαίνεται ότι θα αποκλειστούν από τον δεύτερο γύρο της δημοτικής αναμέτρησης\nΔεν... πάνε καλά τα πράγματα για τον ΣΥΡΙΖΑ στην Περιφερειακή και Τοπική Αυτοδιοίκηση. Από τις μετρήσεις που τρέχουν αλλά και από την εικόνα που έχουν τα επιτελεία των υποψηφίων στην Περιφέρεια Αττικής και τους δήμους Αθήνας, Θεσσαλονίκης και Πειραιά κανένας υποψήφιος του ΣΥΡΙΖΑ δεν δείχνει ότι έχει πιθανότητες να κερδίσει τις εκλογές. Η Δούρου μπορεί να μπει στον δεύτερο γύρο σε βάρος του Σγουρού (τον οποίο στις προηγούμενες εκλογές είχε κερδίσει οριακά) αλλά θα χάσει με τεράστια διαφορά από τον Πατούλη.\nΗ διαφορά παίζει να είναι μεγαλύτερη και από 20 μονάδες (60%-40%) με τον Παναγιώταρο της Χρυσής Αυγής να παίρνει διψήφιο ποσοστό και τον Σγουρό να κινείται κοντά στο 17%.\nΣτην Αθήνα ο Ηλιόπουλος δεν υπάρχει πουθενά. Άργησε πολύ να ανακοινωθεί και έχει μείνει πάρα πολύ πίσω. Μπακογιάννης και Γερουλάνος τον κερδίζουν με διαφορά. Το ίδιο και ο Κασιδιάρης που έρχεται τρίτος. Τέταρτος έρχεται ο υποψήφιος του ΣΥΡΙΖΑ! Στην Αθήνα μπορεί να υπάρξει μεγάλη ανατροπή και έκπληξη εάν ο Γερουλάνος είναι κοντά στον Μπακογιάννη σε ποσοστά στον δεύτερο γύρο της αναμέτρησης. Υπάρχει δηλαδή πιθανότητα ο Γερουλάνος να κερδίσει στον δεύτερο γύρο όσο και αν φαίνεται απίστευτο αυτό!\nΣτην Θεσσαλονίκη είναι ακόμα χειρότερα τα πράγματα. Η Νοτοπούλου αποτελεί κόκκινο πανί για τους Θεσσαλονικείς λόγω του Σκοπιανού και με εξαίρεση ένα 5%-6% ψηφοφόρων του ΣΥΡΙΖΑ που αποτελούν τον σκληρό πυρήνα του κόμματος κανένας άλλος δεν πρόκειται να την στηρίξει. Στην Θεσσαλονίκη φαίνεται πως στον δεύτερο γύρο θα είναι σίγουρα ο Ν. Ταχιάος και ένας εκ των Ορφανού – Ψωμιάδη που και οι δυο προέρχονται από τον χώρο της ΝΔ, αλλά επειδή είναι αντάρτες θα έχουν πιθανότητες να εκλεγούν γιατί θα τους ψηφίσουν οι ψηφοφόροι των άλλων κομμάτων και παρατάξεων!\nΚαι στον Πειραιά όμως είναι δύσκολα τα πράγματα για τον ΣΥΡΙΖΑ. Ο Μπελαβίλας πλην των σκληρών ΣΥΡΙΖΑίων, δεν πρόκειται να ψηφιστεί από την κοινωνία. Έχει ανοίξει σκληρή κόντρα με τον συνδυασμό του σημερινού δημάρχου και αυτό δεν τον ευνοεί γιατί θα υπάρχει απέναντι του ο μηχανισμός του Ολυμπιακού που είναι ισχυρότατος στον Περαιά.\nΜόραλης και Βλαχάκος φαίνεται πως θα περάσουν άνετα στον δεύτερο γύρο με τον Βλαχάκο να έχει περισσότερες πιθανότητες να ψηφιστεί γιατί οι αριστεροί κομματικοί ψηφοφόροι θα προτιμήσουν ένα υποστηριζόμενο από τη ΝΔ παρά τον συνδυασμό που συμμετέχει ο πρόεδρος της ΠΑΕ Ολυμπιακός! Το μίσος των κομματικών ΣΥΡΙΖΑίων για Μόραλη και Μαρινάκη είναι μεγάλο. Όπως και να ‘χει πάντως και στον Πειραιά ο υποψήφιος του ΣΥΡΙΖΑ δεν φαίνεται να έχει πιθανότητες να μπει στον δεύτερο γύρο. Η μάχη μεταξύ Μόραλη και Βλαχάκου θα είναι ανοιχτή.\nΜέχρι τις εκλογές πάντως θα δούμε πολλά αλλά οι υποψήφιοι του ΣΥΡΙΖΑ θα έχουν ένα μεγάλο μειονέκτημα. Την υποστήριξη του κυβερνώντος κόμματος το οποίο έχει μεγάλη φθορά και θα συμπαρασύρει σχεδόν όλους τους υποψηφίους δημάρχους και υποψηφίους περιφερειάρχες. Έτσι συμβαίνει πάντα με τα κυβερνητικά κόμματα και έτσι συνέβη στις προηγούμενες εκλογές όταν η ΝΔ έχασε σημαντικές περιφέρειες και δήμους. Τώρα τα πράγματα θα αντιστραφούν και επειδή ο ΣΥΡΙΖΑ δεν έχει ιστορία στην αυτοδιοίκηση όπως έχουν η ΝΔ και το πρώην ΠΑΣΟΚ η ήττα θα είναι πολύ βαριά και θα κάνει μεγάλο θόρυβο…\nΑναρτήθηκε από: Νέα Πιερίας την 4:12 μ.μ.


Να είναι καλά ο Πανιώνιος | sportime.gr sportime.gr - Live Sports Magazine\nSportime Team 23/11/2018 21:59:23\nΔύσκολοι καιροί για όλους. Γι’ αυτό οφείλεις να εκτιμάς μία χείρα βοηθείας, όταν στη δίνουν. Όπως για παράδειγμα κάνει ο Πανιώνιος με το Sportime.\nΘα με ρωτήσετε τώρα τι με έπιασε ξαφνικά και γράφω μετά από τόσο καιρό. Αρχικά, ελπίζω να σας έλειψα. Εκεί που ετοιμαζόμουν για ψώνια σήμερα λόγω Black Friday, είπα να μπω για λίγο στο κινητό, να δω αν έχασα κάτι. Τσέκαρα, λοιπόν, τη δήλωση του Νίκου Ζαμάνη και αμέσως σκέφτηκα «μπράβο τους».\nΔεν είναι εύκολο να διαφημιστείς. Κοστίζει αρκετά. Υπάρχουν, όμως, και κάποιοι που είναι λαρτζ. Δείχνουν κατανόηση βρε αδερφέ. Σου λένε, να πούμε κι εμείς κάτι για τα παιδιά. Ε ο Πανιώνιος είναι σε αυτή την κατηγορία. Από τις πρώτες μέρες που άνοιξε αυτή η εφημερίδα, κάνει ό,τι μπορεί για να προβληθούμε. Κι εγώ αυτά τα βλέπω και τα εκτιμώ.\nΚάπου μπερδεύτηκαν βέβαια στη Νέα Σμύρνη. «Κάθε χρόνο, περίπου τέτοια εποχή, διαβάζουμε πάνω κάτω τα ίδια στο Sportime»; Έναν χρόνο και κάτι μήνες είναι η εφημερίδα, αλλά αν υπάρχει αγάπη και σεβασμός, λες και μία κουβέντα παραπάνω.\nΦήμες, επενδυτές και ο Ζαμάνης\nΔε θα σταθώ εκεί, αλλά στη γενικότερη στάση τους στην Πλατεία. Από εκεί πρέπει να ήρθε η πρώτη διάψευση για το Sportime. Δεν δούλευα εδώ ακόμα, αλλά έτσι μου έχουν μεταφέρει. Τότε που έγραφαν τα παιδιά ότι υπάρχει θέμα με τον Οικονόμου και επέμεναν κάποιοι ότι όλα είναι καλά. Λίγους μήνες μετά ο Οικονόμου τέθηκε εκτός ομάδας και η διαρροή προς τα έξω ήταν ότι «από το καλοκαίρι δεν ήταν ο ίδιος, όταν απορρίφθηκε η πρόταση του ΑΠΟΕΛ».\nΕίδαν οι φίλοι μας ότι είχαμε ανάγκη λίγη παραπάνω διαφήμιση στους πρώτους μας μήνες, έβγαλαν και δεύτερη διάψευση το ίδιο καλοκαίρι! «Κανένα θέμα Γκιοατά» έλεγαν, ενώ την ίδια στιγμή ο Αλέξης Κούγιας παραδεχόταν πως είχε συμφωνήσει με τον παίκτη γιατί θα έμενε ελεύθερος και προσέθετε πως τελευταία στιγμή δεν λύθηκε το συμβόλαιό του.\nΣτα δύσκολα φαίνονται οι πραγματικοί φίλοι και ο Πανιώνιος το αποδεικνύει. Μεταξύ μας, θα μπορούσε να έχει βγάλει άλλη μία διάψευση, όταν έγραφε το Sportime πως θα έχει δυσκολίες με την αδειοδότηση. Υπενθυμίζεται πως ήταν ο μόνος που αντιμετώπισε πρόβλημα από τις ομάδες της φετινής Super League πλην φυσικά του Παναθηναϊκού. Τηλέφωνα έπεσαν στο στυλ «τι γράφετε;», αλλά τίποτα παραπάνω…\nΚλείνοντας, έχω μάθει να λέω τα πράγματα όπως είναι. Γι’ αυτό και η δήλωση του Νίκου Ζαμάνη ήταν εύστοχη. To the point που μου έχουν πει να λέω, για να το παίζω μορφωμένος. Ποιοι επενδυτές να έρθουν στην Πλατεία; Ας είμαστε κι εμείς λίγο πιο προσεκτικοί στο Sportime. Τι να τους κάνουν τους επενδυτές, όταν έχουν καλούς φίλους; Ξέρετε, από αυτούς που είναι εκεί σταθερά. Φίλους δυνατούς, που μπορεί να μην μπαίνουν στην ομάδα λόγω του ανοίγματος της ΠΑΕ, αλλά είναι πάντα δίπλα της. Είπαμε, το βασικό είναι στα δύσκολα να έχεις κάποιον να σου σταθεί, όπως ακριβώς κάνει και ο Πανιώνιος με το Sportime…\nΕπιβεβαίωση Sportime: Ανακοίνωσε τον Μασούρα ο Ολυμπιακός


Με Φορτούνη και μετρημένες αλλαγές ο Ολυμπιακός - Ξυπνήστε ρε\nΜε Φορτούνη και μετρημένες αλλαγές ο Ολυμπιακός\n10/01/2016 02:10:00 μ.μ.\nΟ Ολυμπιακός ολοκληρώνει σήμερα το μεσημέρι την προετοιμασία για το κρίσιμο από πολλές απόψεις ντέρμπι της Κυριακής με την ΑΕΚ. Τα σενάρια περί απομάκρυνσης του Πάουλο Μπέντο σε περίπτωση αρνητικού αποτελέσματος έχουν μπει στην άκρη και όλοι έχουν εστιάσει στο πώς θα μπει ένα τέλος στο σερί των δύο ηττών και θα έρθει η νίκη που θα δώσει ηρεμία και ψυχολογική ώθηση στην ομάδα.\nΟ Κώστας Φορτούνης αναμένεται να δώσει κανονικά το «παρών». Παρότι αγωνίστηκε κόντρα στον ΑΠΟΕΛ έχοντας πόνους στον οπίσθιο μηριαίο και αντικαταστάθηκε γι’ αυτόν ακριβώς το λόγο, ο Τρικαλινός μεσοεπιθετικός δεν έχει κάτι σοβαρό και θα σφίξει τα δόντια. Όλα δείχνουν πως θα είναι στο βασικό σχήμα και θα προσπαθήσει να βοηθήσει για όσο αντέξει. Μάλιστα αναμένεται να πλαισιωθεί ξανά από τον Μάρκο Μάριν, με τον οποίο δείχνει να μπορεί να συνυπάρξει αρμονικά.\nΟ Πάουλο Μπέντο, που δεν μίλησε στους παίκτες του για τον αγώνα με τον ΑΠΟΕΛ ούτε μετά το ματς αλλά ούτε και στη χθεσινή προπόνηση, προτίθεται να προχωρήσει σε μετρημένες αλλαγές στο βασικό σχήμα. Ο Καπίνο θα επιστρέψει κάτω από τα δοκάρια αντί του Λεάλι, ενώ η άμυνα θα είναι (λογικά) ίδια με εκείνη της Πέμπτης, αποτελούμενη δηλαδή από Φιγκέιρας, Μποτία, Ντα Κόστα και Ντε λα Μπέγια, παρότι και ο Ισπανός μπακ έχει μικροενοχλήσεις.\nΑλλαγή είναι πιθανό να υπάρξει στον άξονα, με τον Μιλιβόγεβιτς πιθανότερο να κρατήσει τη θέση του και τον Καμπιάσο να τη χάσει. Ο Μάρτινς προβάρει φαβορί για να παίξει αντί του Αργεντινού, ενώ παρά τις καλές εντυπώσεις που αφήνει στις εντυπώσεις ο Ρομαό δύσκολα θα πάρει βάπτισμα του πυρός ως βασικός σε ένα τέτοιο ματς. Με δεδομένο ότι Φορτούνης, Μάριν και Ιντέγε δεν αλλάζουν, ανοιχτή παραμένει η άλλη θέση του εξτρέμ. Σεμπά, Ελιουνούσι και Πάρντο ερίζουν για να την καλύψουν.\nΕκτός πλάνων είναι σίγουρα ο ανέτοιμος Ελαμπντελαουί (επιστρέφει μετά τη διακοπή) και ο τραυματίας Ρέτσος, ενώ μένει να φανεί αν θα μπει στην αποστολή ο Σιόβας.\nΑνώνυμος 1 Οκτωβρίου 2016 - 6:17 μ.μ.\nΕΙΧΑΜΕ ΜΙΑ ΣΚΑΣΙΛΑ ΜΕ ΤΟΝ ΟΛΥΜΠΙΑΚΟ ΚΑΙ ΟΛΟ ΑΥΤΟ ΤΟ ΧΡΥΣΟΦΟΡΟ ΕΠΑΓΓΕΛΜΑ.ΕΙΧΑΜΕ ΜΙΑ ΣΚΑΣΙΛΑ......................


Ο Άγιος Νικόδημος ο Βεροιεύς, ο δια Χριστόν σαλός | Άρχων\nΉ φροντίδα για τον συνάνθρωπο οδήγησε πολλούς πιστούς να εφαρμόζουν στην πράξη το ευαγγελικό «ζητήσαι και σώσαι το απολωλός» (Λουκ. ΙΘ Γ 10).\nΌ άγιος Νικόδημος γεννήθηκε στη Βέροια από πλούσιους γονείς στα χρόνια της βασιλείας του Ανδρόνικου Β. Μετά από περιπλάνηση πολλών ετών πήγε στην Θεσσαλονίκη και έγινε μοναχός στην Μονή Φιλοκάλους, στην οποία ηγούμενος ήταν ό φιλόθεος, ό μετέπειτα μητροπολίτης Ήρακλείας και αργότερα Πατριάρχης Κωνσταντινουπόλεως.\nΤον μοναχό Νικόδημο απασχολούσε πολύ ή κατάσταση των παραστρατημένων γυναικών και είχε ως καθημερινή του αποστολή την ανόρθωση τους. Αψηφούσε τις κακολογίες και έβαζε σε κίνδυνο την υπόληψη και την ζωή του για να μπορώ να συζητά μαζί τους και να τις πείθει να επιστρέψουν στην ηθική ζωή.\nΌ βιογράφος του αναφέρει ότι ό άγιος ζούσε σε τέλεια ένωση με τον Θεό κι αυτό τον βοηθούσε να νικά τις ανθρώπινες επιθυμίες. Κι ενώ τον συμβούλευαν να αποφεύγει την επικοινωνία με τις κοινές γυναίκες, ό Νικόδημος επιθυμούσε να αναστήλωση σ’ αυτές την «εικόνα του Θεού». Μοίραζε ψωμί κι όποια ποσά έφθαναν στα χέρια του στους φτωχούς και στις πόρνες με την ελπίδα ότι θα εγκατέλειπαν το αμαρτωλό επάγγελμα τους, μιμούμενος έτσι το ίδιο έργο σε προηγούμενους αιώνες.\nΤο έργο του αγίου Νικόδημου μεταξύ των παραστρατημένων γυναικών είχε τόση επιτυχία πού κυριολεκτικά εξαγρίωσε τούς μαστροπούς πού έχασαν τα κέρδη του. Μια μέρα, λοιπόν, πού ό άγιος μιλούσε με τις γυναίκες αυτές, τον πλησίασαν, έβγαλαν τα σπαθιά τους και τον κατεπλήγωσαν. Ό άγιος πληγωμένος βαρειά κατάφερε να φθάση περπατώντας μέχρι την πύλη του μοναστηριού, αλλά ό ηγούμενος αρνήθηκε να τον δεχθή. Έτσι, πέθανε έξω από το μοναστήρι και ετάφη λίγο πιο πέρα από αυτό.\nΑργότερα έγινε ανακομιδή του λειψάνου του και έπανετάφη με εκκλησιαστικές τιμές στην γενέτειρά του Βέροια. Συγγραφέας του εγκωμίου του αγίου Νικοδήμου ήταν ό ίδιος ό ηγούμενος της μονής πού είχε αρνηθεί να περίθαλψη τον πληγωμένο από τούς μαστροπούς άγιο. Το εγκώμιο, ωστόσο, το έγραψε αρκετά χρόνια μετά την αναγνώριση του Νικοδήμου ως αγίου.\nΟι αλλεπάλληλες καταστροφές των τόπων δε διέσωσαν το λείψανό του, αλλά ούτε και την ακριβή θέση της Μονής Φιλοκάλλους.\nΠερπατώντας Αθήνα – Άγιον Όρος… με την Παναγιά στην αγκαλιά του!\n5 Δεκεμβρίου 2020 ΔΙΑΦΟΡΑ\nΓια πολλούς ανθρώπους η θρησκεία μπορεί να προσφέρει αστείρευτη δύναμη ή και να αποτελέσει τρόπο\nΑυστραλίας: “Ο εθελοντισμός αποτελεί μια έννοια συμφυή με τη χριστιανική ζωή”\nΟ Τοποτηρητής του Πατριαρχικού θρόνου της Σερβίας σε κλινική με κορονοϊό\nΧαρδαλιάς: “Τέλος οι επισκέψεις στο Άγιο Όρος λόγω κορονοϊού”\nΌταν ο μακαριστός Αρχιεπίσκοπος Σεραφείμ συνάντησε τον Όσιο Πορφύριο


/Turkish Airlines: Σε Ασία & Αμερική με νέες πτήσεις & συνεργασίες\nΤο παγκόσμιο, εκτεταμένο δίκτυο της Turkish Airlines παρέχει το προνόμιο στους επιβάτες της, να ανακαλύψουν νέους προορισμούς και όμορφες πόλεις, σε όλο τον κόσμο με την υψηλή ποιότητα υπηρεσιών της εταιρείας και με σεβασμό πάντα στις ανάγκες τους. Για ακόμα μία φορά, η THY επεκτείνει το δίκτυο της, προσφέροντας τη δυνατότητα σε όλους να επισκεφτούν νέα ενδιαφέροντα μέρη στην Ασία, ενώ παράλληλα προχωράει με νέες συνεργασίες, επεκτείνοντας την παρουσία της στη Λατινική Αμερική και την περιοχή της Καραϊβικής.\nΜετά και τις πτήσεις της, προς την πρωτεύουσα του Αζερμπαϊτζάν, το Baku αλλά και την πόλη Nakhichevan, η Turkish Airlines θα πρσθέσει από τις 31 Ιουλίου, 2012, τον τρίτο κατά σειρά προορισμό της στη χώρα, την πόλη Gence (μέσω Nakhichevan). Οι πτήσεις θα πραγματοποιούνται και στις δύο κατευθύνσεις, τέσσερις φορές την εβδομάδα, κάθε Τρίτη, Πέμπτη, Σάββατο και Κυριακή.\nΠαράλληλα, η Turkish Airlines ένωσε τις δυνάμεις της με έναν αυξανόμενο αριθμό διεθνών μεταφορέων, ως μέλος της ένωσης ALTA. Η THY έγινε πρόσφατα ο νεότερος διεθνής αερομεταφορέας που εισήλθε στις τάξεις της ένωσης ALTA (Ένωση Αεροπορικών Μεταφορών Λατινικής Αμερικής και Καραϊβικής) ως μέλος της. Η συνεργασία με την ALTA, κατοχυρώνει της δέσμευση της Turkish Airlines για την επέκταση της παρουσίας της στη Λατινική Αμερική και την περιοχή της Καραϊβικής.\nΟ Εκτελεστικός Διευθυντής της ALTA, Alex de Gunten, δήλωσε σχετικά με την συνεργασία: «Η Λατινική Αμερική και η περιοχή της Καραϊβικής συνδεόνται πλέον όλο και περισσότερο με τον υπόλοιπο κόσμο, έχοντας μια σημαντική προοπτική ανάπτυξης. Είμαστε ευτυχείς που η Turkish Airlines πραγματοποίησε το σημαντικό βήμα ένταξής της στην ένωσή μας, για να αποτελέσει έναν δυναμικό παίκτη εντός της κοινότητας των αεροπορικών εταιρειών που δρατηριοποιούνται στην περιοχή.»\nΟ Διευθύνων Σύμβουλος της Turkish Airlines, Dr. Temel Kotil ανέφερε σχετικά: «Η Turkish Airlines αντιλαμβάνεται την δυναμική και την ευκαιρία που αντιπροσωπεύουν οι αγορές της Λατινικής Αμερικής και της Καραϊβικής για τους διεθνείς αερομεταφορείς. Η ένταξή μας στην ALTA, αποτελεί στρατηγικό βήμα για την διασφάλιση της συμμετοχής μας στο περιβάλλον των αερομεταφορών της περιοχής και την εμπλοκή μας στον πνεύμα των αποτελεσματικότερων και ασφαλέστερων λειτουργιών, που η ALTA αντπροσωπεύει για λογαριασμό της Λατινικής Αμερικής και της Καραϊβικής.»


PROGNOSTIKA STOIXIMATOS - BET TIPS -NEWS: Με βήμα γοργό για επιθετικό\nΜε βήμα γοργό για επιθετικό\nΕκεί που πήγαιναν με ρυθμό χελώνας και άνετοι στον Παναθηναϊκό για το θέμα του επιθετικού, ήρθε χθες ο αναπάντεχος τραυματισμός του Τζιμπρίλ Σισέ στο «βοσκοτόπι» του ΟΑΚΑ για να επισπεύσει τις διαδικασίες. Πλέον στο «τριφύλλι» ανοίγουν το βήμα για την τελευταία τους μεταγραφή στην επιθετική γραμμή με την φημολογία για τον Ισμαέλ Μπλάνκο να μαίνεται.\nΕκεί που πήγαιναν με ρυθμό χελώνας και άνετοι στον Παναθηναϊκό για το θέμα του επιθετικού, ήρθε χθες ο αναπάντεχος τραυματισμός του Τζιμπρίλ Σισέ στο «βοσκοτόπι» του ΟΑΚΑ για να επισπεύσει τις διαδικασίες. Πλέον στο «τριφύλλι» ανοίγουν το βήμα για την τελευταία τους μεταγραφή στην επιθετική γραμμή με την φημολογία για τον Ισμαέλ Μπλάνκο να μαίνεται.Ο Αργεντινός έχει το πλεονέκτημα ότι βρίσκεται στην χώρα μας χρόνια και γνωρίζει άριστα την ποδοσφαιρική μας πραγματικότητα. Στα συν της υπόθεσης και ότι στον Παναθηναϊκό σκοπεύουν να δώσουν ως ανταλλάγματα τους Μάντζιο-Κλέιτον που αρέσουν στον Ντούσαν Μπάγεβιτς. Στην λίστα του Δημήτρη Γόντικα είναι πάντα ο Ού\nΟ Αργεντινός έχει το πλεονέκτημα ότι βρίσκεται στην χώρα μας χρόνια και γνωρίζει άριστα την ποδοσφαιρική μας πραγματικότητα. Στα συν της υπόθεσης και ότι στον Παναθηναϊκό σκοπεύουν να δώσουν ως ανταλλάγματα τους Μάντζιο-Κλέιτον που αρέσουν στον Ντούσαν Μπάγεβιτς. Στην λίστα του Δημήτρη Γόντικα είναι πάντα ο Ούκρα της Πόρτο που όμως και αυτός τραυματίστηκε στο σαγόνι στον χθεσινό αγώνα με την Μπέιρα Μαρ, ενώ ενδιαφέρον υπάρχει για τους Ιλάν και Τσιτέ.\nΌσον αφορά τον τραυματισμό του Σισέ η πρώτη διάγνωση κάνει λόγο για θλάση στον δικέφαλο, σήμερα θα υποβληθεί σε μαγνητική για να δούμε αν θα επαληθευθούν οι προβλέψεις. Πάντως όλα δείχνουν ότι τίθεται νοκ άουτ από την πρεμιέρα με Ξάνθη και βλέπουμε...\nΣτο τριφύλλι δεν μπορούν να πιστέψουν τα όσα έβλεπαν με τον αγωνιστικό χώρο του ΟΑΚΑ και πλέον εξετάζουν όλες τις λύσεις στην πιθανότατη περίπτωση που δεν μπορέσουν να χρησιμοποιήσουν το γήπεδο με την Ξάνθη. Μία από τις σκέψεις τους είναι η επιστροφή στην Λεωφόρο για την πρεμιέρα, καθώς το χόρτο είναι σε αρκετά καλή κατάσταση σύμφωνα με τις πληροφορίες που έχουν στην Παιανία.\nΣαφείς αιχμές προς τον Νικόλα Πατέρα άφησε μετά το τέλος του αγώνα με την Τζένοα ο Γιώργος Βαρδινογιάννης όσον αφορά τις αποδοκιμασίες μερίδας των οργανωμένων οπαδών προς το πρόσωπο του Γιάννη Βαρδινογιάννη. «Ρωτήστε αυτούς που τους βάζουν. Δηλητηριάζουν τον κόσμο» ήταν το σχόλιο του «καπετάνιου».\nΛάτσιο για Νίνη\nΌπως αποκαλύπτει σήμερα ο εγχώριος Τύπος η Λάτσιο έκανε κρούση για την απόκτηση του Σωτήρη Νίνη, όμως βρήκε σε πόρτα από την διοίκηση των πρασίνων. Οι Ιταλοί γνωρίζουν ότι η ρήτρα είναι υψηλή και φτάνει τα 10 εκ. ευρώ και γι αυτό προσπάθησαν να τα βρουν με τον Παναθηναϊκό, χωρίς όμως επιτυχία.


ΑΠΟΦΡΑΞΕΙΣ ΠΑΙΑΝΙΑ, ΑΠΟΦΡΑΞΕΙΣ 20€, ΑΠΟΦΡΑΞΕΙΣ ΝΩΕ\nΑΠΟΦΡΑΞΕΙΣ ΠΑΙΑΝΙΑ, ΑΠΟΦΡΑΞΕΙΣ 20€, ΑΠΟΦΡΑΞΕΙΣ ΝΩΕ\nΓια Αποφράξεις Παιανία καλέστε μας στο 2105444444 και με τιμή από 20€ θα έχετε την καλύτερη απόφραξη. Εξυπηρετούμε τις αποφράξεις Παιανίας ταχύτατα.\nΔείτε τις ✅τιμές μας στο Συνεργείο καθαρισμού υδροροών Παιανία ΝΩΕ και καλέστε μας για αποφράξεις λεκάνης μπάνιου υδροροής κεντρικής αποχέτευσης κα.\nΑΠΟΦΡΑΞΕΙΣ Παιανία με άριστο Τιμοκατάλογο Φθηνές τιμές και πολλά Δώρα!\nΑπόφραξη λεκάνης Παιανία οικολογικά: 45€\nΦ.Π.Α. 12μηνο συμβόλαιο Παιανία: ΔΩΡΟ !!!\nΑπόφραξη κουζίνας Παιανία: 45€\nΑΠΟΦΡΑΞΕΙΣ ΠΑΙΑΝΙΑ ΜΕ ΕΜΠΕΙΡΙΑ\nΑΠΟΦΡΑΚΤΙΚΗ ΠΑΙΑΝΙΑ 24h\nΑΠΟΦΡΑΚΤΙΚΗ ΕΤΑΙΡΕΙΑ ΠΑΙΑΝΙΑ 24h ΔΙΠΛΑ ΣΑΣ\nΘέλετε να μάθετε πώς ενεργούμε σε μία άντληση υδάτων στην Παιανία αλλά και σε όλη την Αττική;\nΑΠΟΦΡΑΚΤΙΚΕΣ ΕΤΑΙΡΕΙΕΣ ΠΑΙΑΝΙΑ ΣΤΕΡΓΙΟΣ\nΓΙΑ ΥΠΗΡΕΣΙΕΣ ΠΑΙΑΝΙΑ ΚΑΛΕΣΤΕ ΜΑΣ ΓΙΑ ΤΗΛΕΦΩΝΙΚΗ ΠΡΟΣΦΟΡΑ ΤΩΡΑ\nΟικονομικές αποφράξεις με χρήση υδροβολής στην Παιανία\nΑποφράξεις φρεατίων Παιανία θέλω και δεν μπορώ να αποφασίσω για την αποφρακτική εταιρεία.\nΓΙΑ ΑΠΟΦΡΑΞΕΙΣ Παιανία ΜΕ ΕΜΠΕΙΡΙΑ ΚΑΛΕΣΤΕ ΜΑΣ 24h ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ


ΚΥΠΡΟΣ Η ΑΦΡΟΔΙΤΗ ΕΙΝΑΙ ΕΔΩ – Travel Earth\nHome /Blog/ΚΥΠΡΟΣ Η ΑΦΡΟΔΙΤΗ ΕΙΝΑΙ ΕΔΩ\nΗ Κύπρος, το τρίτο μεγαλύτερο νησί της Μεσογείου, βρίσκεται στο σταυροδρόμι 3 ηπείρων, της Ασίας, Αφρικής και Ευρώπης. Αυτή η γεωγραφική της θέση έπαιξε σημαντικό ρόλο στην ιστορία της καθώς και στα πολιτιστικά χαρακτηριστικά της. Πρωτοι οι Μυκηναίοι έφτασαν στο νησί και ενώθηκαν με τους προϊστορικούς της κατοίκους. Αυτό προκάλεσε βαθμιαία τον εξελληνισμό του νησιού με την υιοθέτηση της ελληνικής γλώσσας και του πολιτισμού. Πολλοί άλλοι λαοί ακολούθησαν, Φοίνικες, Ασσύριοι, Βενετοί, Τούρκοι, Άγγλοι, ‘ολοι αφήνοντας πίσω τους ορατά τα ίχνη του περάματός τους. Γι’ αυτό το λόγο η Κύπρος είναι ένα γοητευτικό μίγμα διάφορων πολιτιστικών επιδράσεων , οι οποίες είναι φανερές στις γεύσεις, στην αρχιτεκτονική, στα μνημεία.\nΤο νησί είναι ένα υπάιθριο μουσείο, στο οποίο μπορεί κανείς να επισκεφτεί προϊστορικούς οικισμούς, ναούς της ελληνικής κλασικής εποχής, Ρωμαϊκά θέατρα και επαύλεις με υπέροχα ψηφιδωτά, βυζαντινές εκκλησίες και μοναστήρια, Κάστρα σταυροφόρων, Γοτθικούς Καθεδρικούς ναούς, Ενετικά τείχη και Μουσουλμανικά τεμένη καθώς και κτίρια αποικιακού βρετανικού στυλ.\nΑρκετά, όμως, με τα ιστορικά μνημεία, γιατί η Κύπρος δεν είναι μόνον αυτά, Διαθέτει ακόμα πολλές φυσικές ομορφιές και υπέροχες παραλίες. Οι παραλίες της Αγίας Νάπας με την άσπρη άμμο και τα ζεστά καθαρά νερά θεωρούνται από τις καλύτερες του νησιού. Όμορφες επίσης παραλίες απολαμβάνει κανείς στη Λάρνακα, στη Λεμεσό και στην Πάφο.\nΕξίσου γοητευτικοί είναι και οι ορεινοί προορισμοί της Κύπρου, τα χωριά που βρίσκονται στις πλαγιές του όρους Τρόοδος, όπως το χωριό Πλάτρες, κυριολεκτικά κρυμμένο ανάμεσα σε πεύκα και έλατα.\nΜην παραλείψετε να δοκιμάσετε τις πλούσιες γεύσεις των κυπριακών εδεσμάτων, να πιείτε λίγο κρασί Κουμανταρία και να γευθείτε τα υπέροχα γλυκά.\nΜεσαιωνικό Κάστρο. To Mεσαιωνικό Κάστρο της Λάρνακας δεσπόζει στην παραλία της πόλης. Βρίσκεται στο νοτιότερο άκρο της παραλιακής λεωφόρου. Κτίστηκε αρχικά στα τέλη του 14ου αι. μ.χ. από το Λουζινιανό βασιλιά της Κύπρου Ιάκωβο Α’ και ήταν μέρος των αμυντικών έργων που έγιναν, για να προστατεύουν τη νοτιοανατολική πλευρά του νησιού. Στη διάρκεια της Ενετοκρατίας το Κάστρο ενισχύθηκε, αφού αναβαθμίστηκε ο ρόλος του λιμανιού της Λάρνακας σε σχέση με το εμπόριο με την απέναντι ακτή της Συρίας – Παλαιστίνης αλλά και με τη Δύση.\nΌταν οι Τούρκοι κατέλαβαν την Κύπρο ανοικοδόμησαν το Κάστρο γύρω στα 1625, αλλά από τα μέσα του 18ου αι. το Κάστρο παρήκμασε και ήταν μισοερειπωμένο. Σύμφωνα με μαρτυρίες, πάντως, το Κάστρο του 14ου αιώνα ήταν μεγαλύτερο από αυτό που υπάρχει σήμερα.\nΣήμερα στεγάζεται εκεί το Μεσαιωνικό Μουσείο της Λάρνακας. Μπορείτε επίσης να δείτε μια συλλογή από κανόνια που υπάρχει στο χώρο και να θαυμάσετε τη θέα ανεβαίνοντας στο επάνω μέρος.\nΜουσείο Πιερίδη. Πρέπει να το επισκεφτείτε. Οι αρχαιολογικές συλλογές που διασώζει είναι από τις πιο σημαντικές.\nΤο έργο της διάσωσης των κυπριακών αρχαιοτήτων ξεκίνησε ο λόγιος της οικογένειας Δημήτριος Πιερίδης το 19ο αιώνα. Το έργο που επετέλεσε ήταν πολύ σημαντικό, αφού τότε, στην οθωμανική αυτοκρατορία, οι αρχαιοκάπηλοι εμπορεύονταν και εξήγαγαν στο εξωτερικό κάθε λογής αρχαίους θησαυρούς. Μετά από το Δημήτριο Πιερίδη πέντε γενιές διαδοχικά συνέχισαν το έργο του και εμπλούτισαν τις συλλογές.\nΜπορεί επίσης να δει κανείς μια εξαιρετική συλλογή από από χάρτες της Κύπρου και της Ανατολικής Μεσογείου καθώς και συλλογή από ελληνιστικά και ρωμαϊκά γυάλινα αγγεία.\nΑλμυρή λίμνη. Βρίσκεται κοντά στο διεθνές αεροδρόμιο. Γεμίζει με νερό κατά τη διάρκεια του χειμώνα και την επισκέπτονται αποδημητικά πουλιά, κυρίως φλαμίγκο, που μένουν εδώ από το Νοέμβρη έως τα τέλη του Μάρτη.\nΠαραλία Φοινικούδων. Βρίσκεται στο κέντρο της παραλιακής Λάρνακας και θεωρείται μια από τις πιο γνωστές παραλίες του νησιού. Φοινικούδες σημαίνει μικρές φοινικιές (που τώρα μεγάλωσαν), οι οποίες φυτεύτηκαν το 1922. Η παραλία με την ψιλή γκρίζα άμμο έχει μήκος 500 μέτρα και το πλάτος της κυμαίνεται από 30 μέχρι 100 μέτρα.\nΖήνων ο Κιτιεύς. Από τη Λάρνακα κατάγεται και ο Ζήνων, ο αρχαίος φιλόσοφος. Γεννήθηκε στο Κίτιο το 336 π.χ. Αφού σπούδασε φιλοσοφία στην Αθήνα, ίδρυσε τη φιλοσοφική σχολή του Στωικισμού. Το ορειχάλκινο άγαλμά του βρίσκεται στην πλατεία Ευρώπης.\nΠλατεία Ευρώπης. Βρίσκεται στην αρχή της λεωφόρου Αθηνών. Εκεί συναντά κανείς τα πρώτα αποικιοκρατικά κτίρια που έκτισαν οι Άγγλοι, όταν έφτασαν στο νησί. Η Λάρνακα ήταν τότε το κύριο λιμάνι και αστικό κέντρο της Κύπρου, γι’ αυτό άρχισαν από εδώ το πρόγραμμα στέγασης των υπηρεσιών τους και έκτισαν Διοικητήριο, αποθήκες του τελωνείου και γραφεία του Τελώνη και του Λιμενάρχη της Λάρνακας.\nΠύλη Αμμοχώστου. Αποτελεί μέρος των ενετικών τειχών, του πιο σημαντικού ίσως μνημείου της Λευκωσίας. Ονομάζεται έτσι, γιατί από αυτην ξεκινούσε ο δρόμος που οδηγούσε στο πιο σημαντικό λιμάνι του νησιού, την Αμμόχωστο. Η πρόσοψη είναι εντυπωσιακή. Αποτελείται από ένα αψιδωτό πέρασμα με ένα δωμάτιο με θόλο στο εσωτερικό. Και στις σύο πλευρές του περάσματος υπάρχουν ορθογώνια δωμάτια για τους φρουρούς.\nΣήμερα η Πύλη είναι Πολιτιστικό Κέντρο του Δήμου Λευκωσίας.\nΚεντρική Δημοτικά Αγορά Λευκωσίας. Λειτουργεί καθημερινά, αλλά τα Σάββατα οι παραγωγοί απ’ όλη την περιφέρεια συγκεντρώνονται εκεί, για να πουλήσουν τα προϊόντα τους. Εκεί θα βρείτε φρέσκα φρούτα και λαχανικά αλλά και άλλα είδη, όπως ψωμί ζυμωτό, ελιές, χαλούμι, ξηρούς καρπούς καθώς και πολλά άλλα προϊόντα.\nΠαγκύπριο Γυμνάσιο. Είναι το αρχαιότερο σχολείο Μέσης Εκπαίδευσης της Κύπρου, το παλαιότερο απ’ όλα τα Εκπαιδευτήρια. Ιδρύθηκε το 1812 από τον Αρχιεπίσκοπο Κυπριανό., σε μια εποχή που η Κύπρος ήταν ακόμη στην κατοχή των Οθωμανών.\nΒυζαντινό Μουσείο. Διαθέτει την πλουσιότερη και πιο αντιπροσωπευτική συλλογή έργων βυζαντινής τέχνης, που προέρχονται απ’όλη την Κύπρο. Παρουσιάζονται 230 περίπου εικόνες από τον 9ο μέχρι το 19ο αιώνα, αποτοιχισμένες τοιχογραφίες από το 10ο αιώνα, καθώς επίσης και αντιπροσωπευτικά δείγματα της βυζαντινής μικροτεχνίας της Κύπρου, όπως ιερά κειμήλια, σκεύη και άμφια, που εκτίθενται στο ισόγειο του Πνευματικού και Πολιτιστικού Κέντρου του Ιδρύματος Αρχιεπισκόπου Μακαρίου Γ’.\nΜουσείο Εθνικού Αγώνα. Παρουσιάζεται με τρόπο παραστατικό ο αγώνας της ΕΟΚΑ ( Εθνική Οργάνωση Κυπρίων Αγωνιστών) το 1955 – 1959 εναντίον των Άγγλων, μέσα από αυθεντικά κείμενα, φωτογραφίες από τις μάχες με τους Άγγλους, φωτογραφίες Αγωνιστών , κείμενα της οργάνωσης, ακόμα και όπλα.\nΕπίσης προβάλλονται και ταινίες, που αναφέρονται στην ιστορική πορεία της Κύπρου, με ιδιαίτερη αναφορά στον απελευθερωτικό αγώνα της ΕΟΚΑ.\nΑρχοντικό Χατζηγεωργάκη Κορνέσιου (Κυπριακό Εθνολογικό Μουσείο). Είναι το σπίτι του Δραγουμάνου Χατζηγεωργάκη Κορνέσιου, στο οποίο έζησε μετάξύ του 1793 και 1808. Ο δραγουμάνος ήταν διαμεσολαβητής και διερμηνέας μεταξύ του χριστιανικού πληθυσμού και του Οθωμανού Κυβερνήτη.\nΤο αρχοντικό είναι από τα πιο χαρακτηριστικά δείγματα της Κυπριακής αστικής αρχιτεκτονικής του 18ου αιώνα. Είναι ένα μεγάλο διώροφο, πετρόχτιστο σπίτι, στο κέντρο της παλιάς Λευκωσίας, κοντά στην Αρχιεπισκοπή, στην ενορία του Αγίου Αντωνίου, όπου κατοικούσε κατά παράδοση η τάξη των εύπορων Ελλήνων.\nΕνετικά Τείχη. Τα τείχη που περιβάλλουν την παλιά πόλη μέχρι και σήμερα κατασκευάστηκαν από τους Ενετούς το 16ο αιώνα. Τα κυκλικά αυτά τείχη ενισχύθηκαν από έντεκα προμαχώνες σε σχήμα καρδιάς και προστατεύονται από τάφρο πλάτους 80 μέτρων. Η τάφρος γύρω από τα τείχη σήμερα έχει διάφορες χρήσεις, όπως δημόσιος κήπος, έκθεση γλυπτικής ανοιχτού χώρου, χώροι στάθμευσης κ ά.\nΚαθολική Εκκλησία Τιμίου Σταυρού. Βρίσκεται στην Πύλη της Πάφου, στην εντός των Τειχών Λευκωσία. Χρονολογείται από το 1900 και εξυπηρετεί την Ρωμαιο – καθολική κοινότητα ντόπιων και ξένων.\nΤο κόστος κατασκευής της ανέλαβε η Βασιλική Οικογένεια της Ισπανίας και Φραγκισκανοί μοναχοί. Η επέμβαση αυτή των βασιλέων της Ισπανίας είναι ορατή σε αρκετά ξύλινα αγάλματα Αγίων αλλά και στα οικόσημα των βασιλέων που εμφανίζονται στη διακοσμημένη οροφή.\nΗ πρόσοψη της εκκλησίας είναι απλή, χωρίς κάποια συγκεκριμένη τεχνοτροπία. Πάνω από την είσοδο υπάρχει ένα ροζ παράθυρο, στο οποίο φαίνεται μια υαλογραφία με το Σταυρό της Ιερουσαλήμ. Κάτω από το παράθυρο υπάρχει ο θυρεός των Φυλάκων των Αγίων Τόπων.\nΑνατολικά του Κάστρου βρίσκεται ο Καθεδρικός Ναός της Αγίας Νάπας, xτισμένος στα τέλη του 19ου αιώνα.\nΑρχαιολογικό Μουσείο: Σ’ αυτό εκτίθενται ευρήματα, που καλύπτουν την περίοδο από την 10η χιλιετία μέχρι και το τέλος της ρωμαϊκής περιόδου, και τα οποια προέρχονται από την πόλη και την επαρχία της Λεμεσού.\nΜουσείο Λαϊκής τέχνης: Προσφέρει μια όμορφη συλλογή λαϊκής τέχνης του 19ου και 20ου αιώνα. Φορεσιές, κεντήματα, έπιπλα, ρούχα, εργαλεία ζωντανεύουν την καθημερινή ζωή των ανθρώπων τους δυο προηγούμενους αιώνες.\nΔημοτικός Κήπος: Κατάλληλος για ξεκούραση και ηρεμία. Εκεί λειτουργεί και ο ζωοολογικός Κήπος, που φιλοξενεί περίπου 90 είδη ζώων, πουλιών και ερπετών απ’ όλο τον κόσμο.\nΜεσαιωνικό Μουσείο. Βρίσκεται στο Κάστρο της πόλης.Η συλλογή του καλύπτει χρονικά την περίοδο από το 400 – 1870 μ.χ. Ο επισκέπτης μπορεί να δει κανόνια, ταφόπλακες, πίνακες, πολεμικές στολές και άλλα αντικείμενα.\nΚάστρο. Χτίστηκε από τους Βυζαντινούς το 1000 μ.χ. Την ίδια περίοδο χτίστηκε και ένα εκκλησάκι, στο οποίο τέλεσε τους γάμους του ο Ριχάρδος ο Λεοντόκαρδος με τη Βερεγγάρια της Ναβάρρας και την έστεψε βασίλισσα της Αγγλίας το 1191 μ.χ. Αυτό συνέβη όταν κατά την Τρίτη Σταυροφορία πήγαινε στους Αγίους Τόπους.\nΚατά τη διάρκεια των χρόνων το Κάστρο έπαθε ζημιές από εισβολείς και σεισμούς. Τέλος στο 1590 οι Οθωμανοί έχτισαν ξανά το Κάστρο στην αρχική του μορφή. Το αρχικό Κάστρο ήταν μεγαλύτερο από το μεταγενέστερο, στο οποίο ενσωματώθηκαν και κομμάτια από το παλαιότερο κτίριο, όπως οι δυο μακρόστενες αίθουσες του ισογείου.\nΑγία Νάπα. Προσφέρεται για καλοκαιρινές διακοπές. Έχει ωραίες παραλίες και νυχτερινή ζωή. Μπορείτε επίσης να επισκεφθείτε και το Μεσαιωνικό Μοναστήρι της αγίας Νάπας.\nΔημοτικό Μουσείο Αγίας Νάπας «THALASSA». Θέμα του η θάλασσα και στόχος του να παρουσιάσει τη σημασία της θάλασσας στην ιστορία της Κύπρου από την αρχαιότητα μέχρι σήμερα.\nΙερά Μονή Κύκκου. Το Μοναστήρι βρίσκεται στην περιοχή της Μαραθάσας, στην κορυφή του βουνού, σε ύψος 1318 μέτρων, βορειοδυτικά του Τροόδους. Είναι αφιερωμένο στην Παναγία και κατέχει μια από τις τρεις εικόνες που αποδίδονται στον Ευαγγελιστή Λουκά.\nΠλάτρες. Ένα καταπράσινο θέρετρο στους πρόποδες του Τροόδους. Ανάμεσα σε πανύψηλα πεύκα, πλατάνια και άλλα δέντρα, σ’ ένα υψόμετρο που εξασφαλίζει τέλειες θερμοκρασίες τους καλοκαιρινούς μήνες, όταν η ζέστη ταλαιπωρεί το υπόλοιπο νησί, οι Πλάτρες είναι το ιδανικό μέρος για καλοκαιρινές διακοπές.\nΠέτρα του Ρωμιού. 25 χιλιόμετρα ανατολικά της Κεντρικής Πάφου βρίσκεται η Πέτρα του Ρωμιού. Εδώ, σύμφωνα με το μύθο, γεννήθηκε και αναδύθηκε από τη θάλασσα η Αφροδίτη, θεά της ομορφιάς, γι΄αυτό στην κύπρο τιμούσαν πολύ τη θεά και μάλιστα στα Κούκλια, 7 χιλιόμετρα ανατολικά από την Πάφο, υπάρχει το Ιερό της.\nΜεσαιωνικό Κάστρο Πάφου. Βρίσκεται στο δυτικό άκρο του λιμανιού. Ήταν βυζαντινό οχυρό αρχικά, που χτίστηκε για να προστατεύει το λιμάνι.Ξαναχτίστηκε από τους Λουζινιανούς το 13ο αιώνα, κατεδαφίστηκε από τους ενετούς το 1570, για να μην μπορέσουν να το χρησιμοποιήσουν οι Οθωμανοί που κατέλαβαν το νγησί και χτίστηκε ξανά από τους Οθωμανούς λίγο αργότερα.. Το 1935 ανακηρύχθηκε αρχαίο μνημείο και σήμερα θεωρείται ως ένα από τα εμβλήματα της επαρχίας της Πάφου.\nΈπαυλη του Αιώνα. Τα ψηφιδωτά χρονολογούνται από τον 4ο αιώνα μ.χ. Πέντε σκηνές της μυθολογίας αξίζει να δει κανείς: το λουτρό του Διονύσου, τη Λήδα και τον Κύκνο, το διαγωνισμό ομορφιάς ανάμεσα στην Κασσιόπη και στις Νηρηίδες, τον Απόλλωνα και το Μαρσύα και τέλος, τη θριαμβευτική Πομπή του Διονύσου.\nΟικία του Ορφέα. Τα ψηφιδωτά είναι του 3ου αιώνα μ.χ. Αξίζει να δει κανείς τον Ορφέα με τη λύρα του, τον Ηρακλή και το λιοντάρι της Νεμέας και την Αμαζόνα.\nΟικία των τεσσάρων εποχών. Ονομάστηκε έτσι από το ψηφιδωτό που απεικονίζει την προσωποποίηση των τεσσάρων εποχών. Το ψηφιδωτό αυτό ανήκει στο πρώτο μισό του 3ου αιώνα μ.χ.\nTAGS: Αγία ΝάπαΚύπροςΛάρνακαΛεμεσόςΛευκωσίαΠάφοςΠλάτρες


.ninja | Κατοχυρώστε ένα .ninja gTLD – GoDaddy GR\nΟνόματα domain .ninja\nΔεν είστε απλώς κορυφαίοι, είστε .ninja\nΞεκινήστε τώρα την αναζήτηση για το δικό σας domain .ninja.\nΤο πιο ανθεκτικό domain στο web.\nΘέλετε μια διεύθυνση στο web που να μιλάει στους άλλους για εσάς με τον πιο έντονο τρόπο; Εάν ναι, μάλλον χρειάζεστε το δικό σας domain .ninja. Αν και ένας πραγματικός ninja θα περνούσε μάλλον απαρατήρητος αν το ήθελε, ένα όνομα domain .ninja είναι αδύνατον να μείνει απαρατήρητο. Για την ακρίβεια, μάλλον ακριβώς το αντίθετο. Έχει σχεδιαστεί για να προσελκύει την προσοχή των πελατών σας και να κάνει τους ανταγωνιστές σας να …ψάχνονται.\nΦυσικά, οι ninja είναι περισσότερο γνωστοί ως εξπέρ στις πολεμικές τέχνες, αλλά στις μέρες μας ο όρος «ninja» χρησιμοποιείται και μεταφορικά, για να περιγράψει κάποιον που ανήκει στους κορυφαίους του τομέα του. Είναι δε, ιδιαιτέρως, διαδεδομένος και δημοφιλής ανάμεσα σε όσους διαθέτουν …μαύρη ζώνη στην τεχνολογία, όπως οι εξής κατηγορίες επαγγελματιών:\nΠρογραμματιστές ανάπτυξης εφαρμογών\nΕιδικοί στη διαδικτυακή ασφάλεια\nΤα domain .ninja είναι επίσης δημοφιλή με αθλητές και οπαδούς των extreme αθλημάτων και όσους αναζητούν συγκινήσεις μεταθέτοντας διαρκώς τα όρια του τι είναι δυνατό (και λογικό). Πιο συγκεκριμένα:\nΑθλητές του σνόουμπορντ\nΌσους κάνουν άλματα BASE\nΌμως, όπως όλοι ξέρουμε ένας .ninja είναι ασυγκράτητος. Αυτό το domain λειτουργεί εξίσου καλά ακόμα και για σεφ, μηχανικούς, καλλιτέχνες και οποιονδήποτε άλλον διαθέτει τις δεξιότητες εκείνες που τον κατατάσσουν στην κορυφή του κλάδου του.\nΙσχυρή προσωπικότητα: προαπαιτούμενο (η katana είναι προαιρετική!)\nΣίγουρα, υπάρχουν κι άλλα domain που υποδεικνύουν στους άλλους ότι είστε καλοί σε αυτό που κάνετε, αλλά κανένα δεν διαθέτει το …τουπέ του dot ninja. Είναι το ιδανικό domain όχι μόνο για τους καλύτερους σε κάποιον τομέα αλλά για όσους θέλουν να γνωρίζει ο κόσμος ότι απέχουν έτη φωτός από τον ανταγωνισμό.\nΑλλά αν και το domain κάνει αισθητή την παρουσία του με τον πιο έντονο τρόπο, τα καλύτερα ονόματα .ninja εξαφανίζονται γιατί γίνονται ανάρπαστα. Οπότε μην το καθυστερείτε άλλο. Ενεργοποιήστε τα κορυφαία αντανακλαστικά σας και διεκδικήστε το δικό σας domain .ninja προτού προλάβει κάποιος άλλος.\nΚαι προς όλους τους πραγματικούς ninja εκεί έξω… Θα σας συνιστούσαμε να αποκτήσετε κι εσείς το δικό σας, αν και πολύ πιθανό το έχετε κάνει ήδη χωρίς καν να το αντιληφθούμε. Και μπράβο σας!